Ўзбекистондаги гендер тенгсизлиги муаммоси: Зўравонликка қандай барҳам бериш мумкин » JIZZAXCITY.UZ - Жиззах ахборот портали\nЎзбекистондаги гендер тенгсизлиги муаммоси: Зўравонликка қандай барҳам бериш мумкин\n15:14, 22 январь 2022\nСайёра (исмлар ўзгартирилган) вояга етганида нафақат ўзи яшаётган, балки ён атрофдаги маҳаллалардан ҳам совчилар оқиб кела бошлади. Қош-кўзи қоп-қора, найза киприклари қуралай кўзларини сурма тортгандек ўраб туради. Ёноғидан қизиллик аримайди. Икки бетидаги кулгичлари ҳар жилмайганида ҳуснига ҳусн қўшади. 10-синфни битирар-битирмас, қизига келаётган совчилардан шошиб қолган ота-онаси Сайёрани турмушга беришга қарор қилишди. Ҳали ўқиш нияти борлигини айтган қизига онаси “Қиз боланинг бахти эрида, оила қуриб, тинчиб кетсанг, аёл киши учун шунинг ўзи катта бахт” дерди. Сайёрадан икки синф юқори ўқиган Омон анчадан бери қизнинг ишқида ёнар, унинг йўлини тўсиб, дил изҳорларини айтишдан чарчамасди. Кунига 3-4 марта йўлидан чиқадиган, бир умр қўлида кўтариб юришга ваъда бераётган йигит аста-секин балоғатга етиб, орзулар уммонида сузиб юрган қизнинг кўнглидан жой ола бошлади. Охир-оқибат яна совчилар эшик қоқишганида Сайёра онасига дардини айтди.\n-Ҳа, қўшни маҳалладаги Малоҳатнинг ўғлими? Яхши оила. Отанг билан бир маслаҳатлашай-чи?\nШу гаплардан сўнг қизнинг юраги ўйнаб кетди. Уялганидан ошхонадан қочиб, ҳовли четидаги молхонага кириб, ширин хаёлларга берилди.\nЭртаси куни Омон билан учрашувга чиққан қиз ота-онаси розилигини, йигит совчи жўнатиши мумкинлигини айтди. Бахтиёр ёшлар шу куни сайр қилиб, кунни қандай кеч қилишганини сезишмади ҳам.\nЎғлини уйлантириш пайига тушган онасига кўнглидан аллақачон Сайёра жой олганини айтган Омон балога қолди.\n-Вой, сенга тегаман деб қараб турган қиз тиқилиб ётибди-ку? Келиб-келиб ўша қизни келин қиламанми? Улар бизнинг тенгимиз эмас. Отаси оддий ишчи бўлса? Сен бола эсингни еганмисан? Отанг бунга ҳеч қачон рози бўлмайди!\n-Она, мен ундан бошқасига уйланмайман. Агар Сайёра хотиним бўлмаса, Россияга кетаман-да, қайтиб келмайман.\nОмон фикрида собит эканини сезган Малоҳат жимиб қолди.\nҚўшни маҳаллаларда ҳам овоза бўлган тўй бўлди. Сайёра бахтдан чиройига ўн чирой қўшилиб гўшангага кирди. Омоннинг ҳам оғзи қулоғида. Ахир шунча йигит орзу қилган қиз айнан уники бўлган эди.\nТўйдан сўнг фақатгина бир киши, Малоҳатнинг чиройи очилмади. Тўйдан сўнг тўртинчи куниёқ қайнона янги келинга зуғум қила бошлади.\n-Ҳа, онанг сенга чой дамлашни ўргатмаганми? Чойми бу, ювиндими?\n-Қўлинг сингур, кирни ҳам шундай ювадими? Тоза бўлмабди-ку?\n-Ҳа, эринг ошиб-тошиб бозор қилиб келяптими, овқатга ёғни ўлчамай соласан?\nҲар куни такрорланадиган “тирноқ тагидан кир қидириш”ларга қайинсингиллари ҳам қўшилишди.\nОнасининг, сингилларининг ҳар куни Сайёрани ёмонлашлари Омонга ҳам таъсир қила бошлади. Энди шундоғам тинмай уй юмушлари билан банд бўлган, деярли овқат емайдиган хотинига қўл кўтара бошлади.\nСайёра уйга бориб, онасига дардини айтганида, у “бироз чида, болали бўлсанг, ҳаммаси яхши бўлади” деб юпатиб, қизини ортга қайтарарди.\nОилали қайинсингиллар ҳар ойда фарзандлари билан ота-онасининг уйига келган кунлари Сайёра учун ҳақиқий дўзахга айланарди. Шу даражага бордики, улар ташқарига чиқмай, тунда ҳожат чиқарган тувакларигача Сайёрага тозалата бошлашди.\nҲомиладор Сайёра ҳолдан тойиб, аввалгидек уй юмушларини чаққон бажара олмагани учун икки баробар кўп тазйиққа учрай бошлади. Бу сафар ҳам келган қайинопаси эрталабдан бақир-чақир қилиб, энди нонуштадан сўнг дастурхонни йиғиб олаётган Сайёрага хонасидаги тувакларни тозалаб қўйишни буюрди. Токсикоз бўлиб, зўрға юрган Сайёрани бу сафар сабри тугади:\n-Етар, ўзингиз ва болаларингизнинг ахлатини ўзингиз тозаланг, — деганди, Лобар қўлидаги пиёлани Сайёрага қараб отиб, унинг юзига шапалоқ тортиб юборди-да, сўнг сочига ёпишди. Уйдаги бақир-чақир, тўс-тўполоннинг устидан чиқиб қолган қўшни аёл профилактика инспектори, маҳалла ходимларини чақирди.\nМаҳалладагилар қайнона, қайинсингил, Сайёрани ўртага олиб суҳбатлашишгач, уларни “яраштириб”, ортга қайтишди.\nАммо улар кетиши билан Малоҳат қизи билан “нега милиса чақирасан, нима бизни қаматмоқчимисан?” дея яна келинчакни ҳақоратлай бошлашди. Кечқурун ишдан қайтиб, кўпиртирилган воқеани эшитган Омон “ҳали сенми менинг опамни ҳурмат қилмайдиган” деб, хотинини ўласи қилиб калтаклади. Агарда Омоннинг отаси келиб, ўғлини қайтармаганида, Сайёра майиб бўлиб қолиши аниқ эди.\nШу зайлда ўтаётган қора кунлар тобора тушкунликка тушиб бораётган келинчакка тугамайдигандек кўринарди. Шу куни эри ва қайнотасини ишга кузатиб, қайнонаси қўшниникига чиқиб кетганидан фойдаланган Сайёра ҳаёт билан видолашишга қарор қилди. Молхонага кириб, тўсинда илиғлиқ турадиган арқонни олиб, тўйиб йиғлади, сўнг ундан сиртмоқ ясаб, ўзини осди. Шу пайт уйга қайтган Малоҳат Сайёрани чақириб, уни топа олмагач, келинини қарғаганича негадир безовта маъраётган сигирдан хабар олиш учун молхонага кириб, даҳшатдан чинқириб юборди. Молхона тўсинида жон талвасасида типирчилаётган Сайёра осилиб турарди.\n“Ёрдам беринглар”, деб бақирганича Сайёранинг оёқларига ёпишиб, уни амаллаб ечиб олган Малоҳат зудлик билан “Тез ёрдам” чақирди. Бахтига келини тирик қолди.\nКасалхонада даволаниб чиққан келинчак, шундан сўнг рўшнолик кўрмади. Фарзанди дунёга келгач, “ялқовсан, болани ҳам, уйни ҳам эплай олмаяпсан” дея Малоҳат унга кўз очирмай қўйди. Навбатдаги калтакдан сўнг маҳалла фаоли Озода опа Сайёрани Сайра Насирова раҳбарлик қилаётган Реабилитация ва мослаштириш марказига олиб келди.\nКучли стрессда, ўта тушкунликдаги Сайёра марказда бир ой давомида яшади. Марказ психологи Роза Аманова томонидан кўрсатилган психологик ёрдам жувонга руҳий далда бўлди. Марказ юристи Сайёранинг қайнона-қайнотаси, эри билан гаплашиб, оиладаги зўравонлик учун жиноий жавобгарлик борлигини тушунтиришди. Фарзанди билан уйга қайтган Сайёра эндиликда турмуш ўртоғи билан алоҳида яшамоқда.\nМарказ ходимлари, ички ишлар назоратида бўлган оила тинчиб, ниҳоят ёшлар ўз бахтини топишди.\nШу ўринда бир савол туғилади. Ўзганинг фарзандини инсон сифатида кўрмай, унга зулм ўтказишдан наҳотки баъзи қайноналар роҳатланса? Зеро, инсонга нисбатан зулм қилиш, ҳақоратлаш, калтаклаш жазосиз қолмаслиги керак. Профилактика инспекторлари бундай ҳолатда “суҳбат ўтказиб, яраштириш”гина эмас, зулм қилаётган шахсни жавобгарликка тортиши ҳам лозим.\nБу 3 та сана аёллар ва қизлар ҳақ-ҳуқуқлари билан боғлиқ.\n8-март халқаро хотин-қизлар куни бўлса, 11 октябрь – Қиз болалар куни ва 25 ноябрь – халқаро аёлларга нисбатан зўравонликка барҳам бериш учун кураш куни.\nАёллар ва қизларнинг ҳақ-ҳуқуқлари ҳақида фақат шу саналар арафасидагина гапириш нотўғри. Сабаби – жамиятда аёлларга нисбатан зўравонлик бугун пайдо бўлган муаммо эмас. Фақат бу ҳақда сўнгги йиллардагина очиқ гапира бошладик.\nСамарқандлик “памперс” еган аёл, калтакланган блогер, интим видеоси тарқатилган депутат...\nХоразмда 19 ёшли келин осилган ҳолда топилди (манба)\nНавоий вилоятида 31 ёшли аёл ўзи ва уч нафар қизини поезд тагига ташлади (манба)\nЧироқчида бир аёл ўзининг икки фарзанди билан поезд остига ташлади (манба)\nТошкентда 20 ёшли қиз тўққизинчи қаватдан қулаб тушди, марҳуманинг онаси қизининг ўлимида унинг қайнонаси ва эрини айбламоқда (манба)\nЖиззахда ўрта мактаб директорининг ўринбосари ўз турмуш ўртоғини ўлдирганликда айбланмоқда (манба)\nСамарқандлик эркак аразлаб опасиникига кетиб қолган аёлини пичоқлаб ўлдирди (манба)\nРўйхатни узоқ давом эттириш мумкин.\nБу каби воқеалар жамиятда катта резонанс уйғотди, турли фикрлар билдирилди. Ушбу мақолани ёзишдан мақсад Ўзбекистондаги гендер муаммосига назар солишдир. Унда оиладаги зўравонлик ва ушбу муаммога барҳам бериш учун биз нималарга эътибор қаратишимиз лозимлиги ҳақида сўз юритамиз.\nШуни таъкидлаш керакки, қизлар ва аёлларнинг ҳуқуқини ҳам шaхсий, ҳам ижтимоий даражада қўллаб-қувватлайдиганлар сони озчиликни ташкил этади. Кўпчилик уларнинг таълим олиши ва ишлаши зарурлиги ҳақида гапиришни хушламайди. Баъзиларга ҳатто хотинларини тўлиқ назорат қилиш, калтаклаш ҳам нормал ҳолат ҳисобланади.\nАфсуски, мамлакатимизда оиладаги зўравонлик миқёси ҳақида тўлиқ маълумот йўқ. Ўзбекистон “Гендер тенгсизлиги индекси рейтинги”да 57-ўринда туради. Зўравонликка оид расмий миллий статистик маълумотлар БМТнинг “Аёллар маълумотлар базаси”дан ҳам топилмади. Бироқ дугоналар ёки оила аъзолари гапириб берган нохуш воқеалар, хабарлар ва ижтимоий тармоқлардаги постлар мамлакатда гендер камситиш мавжудлигини кўрсатмоқда.\nМуаммоларга кўз юма олмаган ҳукумат ниҳоят тегишли қонунларни қабул қилишга қарор қилди. Ўзбекистонда 2019 йилнинг ёзида оиладаги зўравонлик ва аёллар камситилишига қарши қонунлар қабул қилинди. Бундан олдин махсус бошпаналар тўғрисидаги концепция жорий этилган эди. 25 ноябрда Ўзбекистон Сенати оиладаги зўравонликка қарши хавфсизлик чораси сифатида уюштирган кампания чоғида иқтисодий хавфсизликка ва қизларни қўллаб-қувватлашга алоҳида эътибор қаратилди.\nОилавий-маиший зўравонлик муаммоси Ўзбекистон жамияти учун “ёпиқ” мавзу ҳисобланади. Сўнгги пайтларда ижтимоий тармоқлар ва ОАВ орқали ёритилаётган оилавий зўравонлик турли резонанс ҳолатларга сабаб бўлмоқда.\nОилавий зўравонлик юзасидан ўтказилган ижтимоий сўровномалар натижалари\nЖамиятимизда оилавий зўравонлик ҳолатларига нисбатан толерантлик руҳи шаклланган. Афсуски, кўпчилик бу муаммони уй ичидаги масала сифатида қабул қилади. Ачинарлиси, ҳозирги кунда оммавий ахборот воситалари ҳам оилавий зўравонлик тарғиботчисига айланган. Оилавий зўравонликка нисбатан аҳолининг фикрини ўрганиш мақсадида ижтимоий сўровнома ўтказилди.\nЎтказилган сўровномада республиканинг турли ҳудудлари, шаҳар ва қишлоқ жойларида яшовчи, турли соҳа ва тармоқларда банд бўлган 16 ва ундан катта ёшдаги фуқаролар иштирок этган. Сўровномада 600 дан ортиқ респондент қатнашган бўлиб, улардан 48,1%ни эркаклар ва 51,9 % ни аёллар ташкил этган. Сўровномада гендер тенглиги масалалари бўйича муаммоларни аниқлаш мақсадида турли саволлар берилган бўлиб, уларнинг баъзилари оилавий зўравонлик ҳолатларига бағишланган.\nДемак, 9,6 % респондентнинг фикрига кўра, баъзида эр хотинининг қилаётган ишларидан асабийлашса ёки ғазабланса, хотини билан жанжаллашса, у хотинини туртишга ёки уришга ҳақли ҳисобланади. 18,8 % респондент эса бу саволга “билмайман” деб жавоб берган.\nБундан ташқари, сўровномада оилавий зўравонликка аёлларнинг сабр-тоқат қилиш масаласи юзасидан савол берилганда, унга қуйидагича жавоблар олинди: 4,5 % респондент аёл ўз оиласини сақлаб қолиш учун зўравонликка сабр қилиши кераклигига тўлиқ қўшилишини, 11,6% респондент эса ушбу фикрни маъқуллашини билдирган. Ачинарлиси шундаки, зўравонликка сабр қилиш, кўз юмиш ва умуман, аёллар томонидан оиласини сақлаб қолиш учун унга чидаш ҳолатлари оилавий зўравонликка қарши курашишга ҳалақит берувчи улкан тўсиқ ҳисобланади.\nШунингдек, «Ижтимоий фикр» республика жамоатчилик фикрини ўрганиш маркази Халқаро оила куни арафасида никоҳ ва оилавий муносабатларнинг энг долзарб масалалари, мавжуд оилавий муаммоларни аниқлаш ва уларнинг ечимини топишга қаратилган социологик тадқиқотлар ўтказди.\nСўров иштирокчиларининг аксарияти эр томонидан хотинга нисбатан жисмоний куч ишлатилишига йўл қўйиб бўлмайди, деб ҳисоблайди. Бироқ ўзбекистонликларнинг жамоатчилик фикрида хавотирли тенденция ҳам кузатилади: 10,3 фоиз респондент айрим ҳолларда куч ишлатиш мумкин, деб ҳисоблайди. Уларнинг фикрича, аёл ўз хатти-ҳаракати билан эрини куч ишлатишга мажбур қилган ҳолларда жисмоний зўравонлик ҳолатига йўл қўйиш мумкин.\nУшбу жавоблар жамиятимизда оилавий зўравонликка толерантлик руҳи мавжудлигидан далолат беради ва бу жуда ҳам хавотирли ҳолат.\nШу нуқтаи назардан, жамиятимизда содир бўлаётган оилавий зўравонлик сабаблари нимада эканини аниқлаш зарур. Чунки, муаммо сабабини ўрганмай туриб, унинг ечимини топиш имконсиз.\n2021 йилнинг август ойида Гулнора Раҳимова молия вазирининг ўринбосари этиб тайинланди. Ижтимоий тармоқларда мазкур хабар тарқалганида кимдир ҳавас билан табриклаган бўлса, кимдир “аёл киши экан” деган изоҳлар қолдирди. Минг йиллар давомида жамиятимизда аёлнинг ўрни ўчоқ бошида, вазифаси бола тарбияси, оила аъзолари ва қариндошларига хизмат қилиш деган фикр устувор бўлиб келди. XXI асрга келиб ҳам аксар юртдошларимиз мазкур фикрни қўллаб-қувватламоқда.\nТанзила Нарбаева - Сенат раиси\nАёл киши раҳбар бўла олмайдими? Бирор соҳани бошқаришга қурби етмайдими? Ўзи гендер тенглик жамиятга нима беради? Аёлларнинг ижтимоий, иқтисодий, сиёсий соҳада эркаклар билан тенг ҳуқуқ ва имкониятлар асосида фаолият юритиши мамлакатнинг ривожланишига ҳисса қўшадими?\nГендер тенглик аввало аёлларнинг ижтимоий, иқтисодий, сиёсий соҳаларда эркаклар билан тенг ҳуқуқ ва имтиёзлар асосида фаолият олиб боришида кўринади. 2018 йилдан бошлаб Ўзбекистонда гендер тенглиги сиёсати муваффақиятли амалга ошира бошланди. Олий Мажлис Қонунчилик палатасига сайланган 150 нафар депутатнинг 48 нафари ёки 32 фоизини хотин-қизлар ташкил этди. Сенатда эса бу кўрсаткич қарийб 25 фоизга етди. Ўзбекистон парламенти аёл депутатлар сони бўйича дунёдаги 190 та миллий парламент ўртасида 37-поғонага кўтарилди. 2020 йили илк маротаба Феруза Маҳмудова Исроил давлатига элчи қилиб тайинланди.\nДилфуза Уралова - Боёвут тумани ҳокими\nНаргиза Неъматова - Олот тумани ҳокими\nСадбархон Мамитова (2021 йил июль ойида вафот этди) - Бўстон тумани ҳокими\nМақсуда Мустафоева - Қарши тумани ҳокими\nЗулайҳо Маҳкамова - Тўрақўрғон тумани ҳокими\nГавҳар Алимова - Каттақўрғон тумани ҳокими\nАйни пайтда Ўзбекистонда 170 нафар туман ва 25 нафар (вилоят ва республика бўйсинувидаги) шаҳар ҳокими орасида фақат 6 (5) нафар аёл фаолият юритмоқда. 2020 йил 20 январь куни ўтган Сенатнинг биринчи ялпи мажлисида нутқ сўзлаган президент Шавкат Мирзиёев туман ҳокими лавозимига аёлларни қидираётгани, муносиб номзодларни амалда синаб кўриши ҳақида айтганди. «Нима учун? Аёлларимиз муаммоларни чуқурроқ билиши, фидойилиги, кучли масъулият туйғуси, меҳнатсеварлиги билан барчага ўрнак бўла олади деб такрор-такрор айтмоқчиман», — дея таъкидлаганди давлат раҳбари. Шундан сўнг илк аёл-ҳоким Дилфуза Уралова Сирдарёнинг Боёвут туманига раҳбар этиб, Бухоронинг Олот туманига Наргиза Неъматова, Андижоннинг Бўстон туманига Садбархон Мамитова (2021 йил июль ойида вафот этди), Қашқадарёнинг Қарши туманига Мақсуда Мустафоева, Наманганнинг Тўрақўрғон туманига Зулайҳо Маҳкамова ва Самарқанднинг Каттақўрғон туманига Гавҳар Алимова ҳоким этиб тайинланди. Ўзбекистонда ягона Яккасарой туман прокуратураси раҳбари Нилуфар Аллаберганова, Тошкент давлат шарқшунослик университети ректори Гулчехра Рихсиева ишлаб келмоқда. Албатта, бу жуда кам ва кўриб турганингиздек, бирорта аёл вилоят миқёсида ҳоким этиб тайинлангани йўқ. Вазирларни-ку, айтмаса ҳам бўлаверади. Уларнинг ичида фақат бир дона вазир ва Сенат раиси Танзила Норбоева бор. Албатта, бу – доимо эркаклар раҳбарлик қилиб келган Ўзбекистон учун катта ютуқ.\nНигоҳимизни шу мавзу юзасидан ғарб ёки шарққа қаратадиган бўлсак, дунёдаги 22 та давлатни, хусусан Грузия, Тайвань (қисман тан олинган давлат), Непал, Молдова, Сингапур, Эфиопия, Греция, Словакия, Тринидад ва Тобаго давлатларини бугун аёллар бошқармоқда. 16та давлатнинг бош вазири аёллардир. Исроилда 27 нафар вазирдан 9 таси аёл. Норвегия, Швейцария, Нидерландия, Босния, Франция, Габон, ЖАР, Кения, Эфиопияда мудофаа вазирлари аёллардир.\nАёлларнинг юқори бошқарув лавозимларига тайинланишлари жамиятга, мамлакатга нима беради? Аввало, аёл – она. Она эса доимо ўз фарзандлари, яқинларини муҳофаза қилиш, асраш, уларнинг фаровонлигини таъминлашга интилади. Давлат бошқарувида бўлган аёллар аввало тинчлик, ижтимоий заиф қатламни ҳимоялаш, давлатнинг иқтисодий-ижтимоий барқарорлигини таъминлашга ҳаракат қилишади. Буни жаҳон тажрибасидан ҳам кўрса бўлади. Масалан, Янги Зеландиянинг бош вазири Ардерн Жасинда ҳукумат тепасига келгач, ишини аввало камбағалликни бартараф этиш, юз минглаб бошпанасиз аҳолига давлат томонидан бериладиган уйлар қуриш, мамлакат экологиясини яхшилаш ва кўкаламзорлаштириш, ис газларининг атмосферага чиқарилишини камайтириш, оналарга бола нафақаси ҳажмини кўпайтириш, таълимни ислоҳ қилишдан бошлади.\nЎзбекистонда гендер тенгсизлик қачон барҳам топади?\nЎзбекистонда сўнгги пайтлари “гендер тенглиги”, “оиладаги зўравонлик”, “ҳимоя ордери” каби тушунчалар тез-тез қўлланила бошланди. Уларнинг бир бирига ўхшаш жиҳати шундаки, мазкур тушунчалар асосан қийин ҳаётий вазиятга тушган, оилада зўравонликка учраган хотин-қизларга нисбатан қўлланилмоқда.\nШавкат Мирзиёев, Ўзбекистон Республикасининг Президенти:\n“Мени кишиларимизнинг онгида пайдо бўлган стереотип кўп ўйлантиради. Одатда биз аёлни авваламбор она, оила қўрғонининг қўриқчиси сифатида ҳурмат қиламиз. Бу, шубҳасиз, тўғри. Аммо бугун ҳар бир аёл оддий кузатувчи эмас, балки мамлакатда амалга оширилаётган демократик ўзгаришларнинг фаол ва ташаббускор иштирокчиси ҳам бўлиши керак”.\nБМТ маълумотларига кўра, бир йил давомида 15 ёшдан 49 ёшгача бўлган ҳар бешинчи аёл ва қизлар турли кўринишдаги зўравонликка учрайди. Камида 15 та мамлакатда ҳозиргача оиладаги зўравонлик учун жиноий жавобгарлик белгиланмаган.\nКоронавирус пандемияси сабабли эълон қилинган карантин чоралари давомида ҳам кўплаб мамлакатларда аёлларга нисбатан зўравонлик ва дискриминация ҳолатлари кўпайгани кузатилди. Пандемия шароитида аёлларнинг ёрдам олиш бўйича имкониятлари ҳам чекланиб қолди.\nАёлларни тазйиқ ва зўравонликдан ҳимоя қилиш соҳасида ички ишлар органларининг ўрни катта. Ушбу мақсадда Ўзбекистонда Ички ишлар вазирлиги томонидан хотин-қизлар билан ишлаш масалалари бўйича инспектор ва психолог штатлари ташкил этилиб, ҳуқуқбузарликлар профилактикаси тизимида алоҳида бўлим, шунингдек, ҳудудлар бўйича унинг бўлинмалари ташкил этилди.\nБундан ташқари, хотин-қизларни тазйиқ ва зўравонликдан ҳимоя қилиш борасида янги институт – ҳимоя ордери киритилди. Ҳимоя ордерини амалиётда қўллаш оилавий низоларни бартараф этиш жараёнларида оилага зиён етказмасдан туриб, хотин-қизлар хавфсизлигини, қонуний ҳуқуқ ва манфаатларини таъминлаш борасидаги вазифаларни бажаришдан иборат.\nҲуқуқ-тартибот органлари аёллар ҳимоясида\nЎзбекистон аёллари гендер тенглигини таъминлашда ҳуқуқ-тартибот органлари ишнинг энг мураккаб қисмини бажаришади. Вазирлар Маҳкамасининг «Хотин-қизларни тазйиқ ва зўравонликдан ҳимоя қилиш тизимини такомиллаштириш чора-тадбирлари тўғрисида»ги қарори асосида ички ишлар органлари ходимлари томонидан тазйиқ ёки зўравонликдан жабрланган хотин-қизларга ҳимоя ордерини бериш тартиби, асослари ва чекловлар белгилаб берилди. Профилактика инспекторлари ҳимоя ордерларини бериш ваколатига эга бўлди.\nҲимоя ордери – тазйиқ ва зўравонликдан жабрланган хотин-қизларга давлат ҳимоясини берувчи ҳужжат ҳисобланади.\nҲимоя ордери оилада эридан жабрланган, учинчи шахсларнинг зулмига дуч келган аёлларга, ота-онаси ёки бошқа шахсларнинг зулмига дуч келган (вояга етмаган) қизларга; қўни-қўшнилар ўртасидаги келишмовчиликларда жабр кўрган, кўчада, ишда, ўқишда тазйиқ ёки шилқимликка дуч келган, ҳуқуқбузарлик ёки жиноят қурбони бўлган хотин-қизларга берилади.\nҲимоя ордери берилганда тазйиқ ёки зўравонлик қилган шахсга нисбатан 30 кун чеклов ўрнатилади. Муддат тугаганда хавф ҳали бартараф этилмаган бўлса, ҳимоя ордерининг амал қилиш муддати жабрланувчининг аризасига кўра кўпи билан ўттиз кунгача узайтирилади.\nҲимоя ордерини бериш учун асос – мурожаат ёки хабар, оғзаки ёки ёзма равишда бўлиши мумкин.\nҲимоя ордерида қуйидаги чекловлар назарда тутилиши мумкин: тазйиқ ўтказишни ва зўравонлик содир этишни тақиқлаш; жабрланувчилар билан алоқасини тақиқлаш; жабрланувчининг ҳамда тазйиқ ўтказган ва зўравонлик содир этган шахснинг бир хонада бирга бўлишини тақиқлаш; зиммасига жабрланувчини даволаш, унга маслаҳат бериш, маънавий зиённи компенсация қилиш мажбуриятини юклаш; тазйиқ ўтказган ва зўравонлик содир этган шахснинг қуролни (бундан хизмат қуроли мустасно) сақлаш ва олиб юриш ҳуқуқини ҳимоя ордерининг амал қилиши ёки унда кўрсатилган муддат даврида чеклаш ёхуд тақиқлаш, шунингдек, қурол сотиб олиш учун рухсатнома олишга доир ҳуқуқини тақиқлаш.\nДавлатимиз раҳбарининг 2021 йил 19 майдаги «Зўрлик ишлатишдан жабр кўрган хотин-қизларни реабилитация қилишга оид қўшимча чора-тадбирлар тўғрисида»ги қарорига асосан ҳудудларда Аёлларни реабилитация қилиш ва мослаштириш республика маркази ва унинг жойлардаги филиаллари ташкил этилди.\nАёлларни реабилитация қилиш ва мослаштириш марказларига 257 нафар оғир ижтимоий аҳволда қолган, шу жумладан, оилавий муаммолар ва турмушида зўрлик ишлатилишига дуч келган, шунингдек, ўз жонига қасд қилишга мойил бўлган хотин-қизлар жойлаштирилди.\nЗўравонлик ва тазйиққа учраган 29 минг 541 нафар хотин-қизга «Ҳимоя ордери» берилди (10 минг 343 таси жисмоний, 72 таси жинсий, 146 таси иқтисодий, 13 минг 940 таси руҳий, 5 минг 353 таси тазйиқ ҳолатларини ташкил этган). Ҳимоя ордери берилган оилаларда олиб борилган профилактик ишлар натижасида 15 минг 485 оила яраштирилди, 11 минг 370 оилада низолар бартараф этилди.\nШунингдек, Жиззах вилоят Ички ишлар бошқармасидан олинган маълумотга кўра, 2021 йилда 2071 нафар хотин қизларга “Ҳимоя ордери” берилган бўлиб, энг кўп Фориш туманида 425 тани ташкил этмоқда. Кейинги ўринларда Шароф Рашидов тумани (372 та), Зомин тумани (276 та) ва Жиззах шаҳрида (231 та) дан иборат бўлган.\n2020 йилда эса “Ҳимоя ордери” 821 та хотин-қизга берилган. Уларнинг 8 нафари вояга етмаганлар ҳисобланади.\nАксарият зўравонлик ҳолатлари энг кўп оилада содир бўлаётганлиги қайд этилиб, 1352 та ҳолатда эркакнинг зўравонлигидан ҳимоя қилиш мақсадида берилган. Тазйиқ ва зўравонлик турлари солиштирилганда, ҳам руҳий, ҳам жисмоний озор етказилганлиги маълум бўлмоқда.\nҲозирги кунга қадар минг нафардан зиёдроқ тазйиқ ўтказган ва (ёки) зўравонлик содир этган ёхуд уларни содир этишга мойил бўлган шахс ҳимоя ордери талабларини бажармагани учун маъмурий жавобгарликка тортилди.\nХотин-қизлар билан ишлаш масалалари бўйича инспекторлар мутасадди идора ва ташкилотлар вакиллари билан ҳамкорликда маҳаллаларда уйма-уй юриб, аҳолининг ташвиш ва муаммоларини ўрганиш асосида оилаларда ижтимоий-маънавий муҳитни соғломлаштириш, оғир ижтимоий аҳволда қолган хотин-қизларнинг ижтимоий-ҳуқуқий ҳимоясини таъминлаш масалаларига алоҳида эътибор қаратиб, бу борада уларга амалий ёрдам кўрсатмоқда.\nХусусан, ўтказилган тадбирлар давомида 134 мингга яқин хонадонда бўлиб, оиладаги ижтимоий-маънавий муҳит ўрганилди.\nЖойларда профилактика инспекторлари ва хотин-қизлар масалалари бўйича инспекторлар ҳамда Маҳалла ва оилани қўллаб-қувватлаш бўлинмаси ходимлари низоли оилага ҳимоя ордерини беришдан олдин уни ҳар томонлама ўрганади, психологлар ёрдамида муаммосини ҳал этишга ҳаракат қилади.\nОиладаги жабрланган аёлнинг хавфсизлигини таъминлаш зарурати вужудга келганда ва муаммо ҳал этилмаган тақдирдагина ҳимоя ордери берилади.\nОилалардаги муҳитни соғломлаштиришда маҳалла фуқаролар йиғини ҳузуридаги Оилавий қадриятларни мустаҳкамлаш комиссиялари билан ҳамкорликда 7,6 мингдан ортиқ оиланинг нотинчлигига барҳам берилиб, 2 минг 826 ажримнинг олди олинди.\nМуаммо, унинг сабаблари ва ҳал қилиш усуллари\nМаиший зўравонлик нима? Маиший зўравонлик - бир инсон ўз умр йўлдошини тотал назорат остига олиб, ўзаро муносабатларда тўлиқ ҳукмронлик қилишга уриниши. Жисмоний зўравонлик жисмоний жароҳатларга олиб келади ва баъзи ҳолатларда ҳаёт учун хавф туғдиради.\nАёлга қўл кўтарилади, калтакланади, жисмоний зўравонлик ишлатилади.\nАхлоқий зўравонлик - ўз "ўлжаси" устидан ҳукмронлик ўрнатишнинг самарали усули. Бу кўпинча ташқаридаги одамлар учун кўринмайди.\nАёл таҳқирланади, танқид қилинади, унга, фарзандларига, қариндошларига зиён етказиш билан таҳдид солинади, доим назоратда бўлади, барча тадбирларда кузатилади, баъзан шахсий буюмларигача йўқ қилинади.\nМолиявий ҳолатини суиистеъмол қилиш - бу зўравонга ўз "ўлжаси" устидан назорат ўрнатиш учун молиявий воситалардан фойдаланиш имконини берувчи маиший зўравонлик тури.\nМустақил даромад топишни тақиқлаш (ишлашга рухсат бермаслик), амалга оширилган харидлар ҳақида тўлиқ ҳисобот бериш, болаларни таъминлаш учун алимент тўламаслик, озиқ-овқат маҳсулотлари ва кийим-кечаклар учун пул бермаслик.\nМаиший зўравонликка қарши қандай курашиш мумкин? Бунга қарши ёлғиз курашиб бўлмайди. Қўрқиб яшовчи, руҳий жиҳатдан эзилган зўравонлик қурбони аниқ ва "шафқатсиз" қарорлар қабул қилиш ҳолатида бўлмайди. Бу ерда нафақат яқинлар, балки давлат томонидан ҳам қўллаб-қувватлаш керак бўлади. Зеро зўравонлик, энг аввало, шахсга қарши жиноят, шахсий эркинлик ҳуқуқларининг бузилишидир.\nБутун дунёда бу каби жиноятлар профилактикаси бўйича катта тажриба, махсус қонунчилик меъёрлари ва бундай кишиларни реабилитация қилишга доир стандартлар мавжуд. Ўзбекистонда ҳам бу нормалар ривожланмоқда. Президент қарорига (№3827) мувофиқ, Адлия вазирлиги Республика Хотин-қизлар қўмитаси билан биргаликда Оилавий зўравонлик тажрибаси тўғрисидаги қонун лойиҳасини ишлаб чиқмоқда. Мамлакатимизда бундай зўравонлик тушунчаси биринчи марта қонун доирасида белгиланади. Қонун ҳимоя механизмлари, тақиқловлар, чора-тадбирлар, процессуал кафолат кабиларни татбиқ қилишга йўналтирилади.\nРеспублика реабилитация ва шахслар адаптацияси марказида зўравонликдан азият чеккан кишиларга ёрдам кўрсатилади. Профилактика ишлари билан эса Бош прокуратура, ИИВ, Таълим вазирлиги ва Хотин-қизлар қўмитаси шуғулланади.\nИндамай юрманг! Зўравонликка қарши курашда ҳуқуқий механизмлар таъсири бўлса, яхши, албатта. Бироқ зўравонлик қурбонлари асосан "индамаслар" эканини ҳам унутмаслик керак. Шундай экан, уларни зўравонлик фактини тан олиш, зўравонликдан нормал ҳаётгача бўлган қадамларга ўргатиш керак. Бунда энг асосий звено одамлар ва атроф-муҳит бўлади. Халқ орасида кўп айтиладиган "урадими, демак - севади" деган тушунчага умуман ўрин бўлмаслиги керак. Психологларнинг фикрича, бир марта қўл кўтардими, бу ҳолат яна такрорланиши мумкин. Зўравонликка имкон бериш керак эмас. Калтак ва ҳақоратлардан азият чекаётган аёл "Сабр қил!" эмас, "Биз сенга ёрдам берамиз!" деган гапни эшитгиси келади. Ҳатто баъзи сабабларга кўра ёрдамдан воз кечаётган аёл ҳам ёрдамга муҳтож бўлади. Яқинларингиз, таниш аёллар, дугоналарингиз ёки болаларда калтакланиш изларини кўрсангиз, индамай юрманг!\nБолалар хавф остида. Болалар – маиший зўравонликда алоҳида мавзу. Улар зўравонликнинг тўғридан-тўғри қурбони бўлиши билан бирга, онага нисбатан қўлланаётган хатти-ҳаракатларнинг маълум қисмини ўзлаштириши ҳам мумкин. Бундай оилада боланинг реалликни қабул қилиши бузилади, зеро, у учун ҳақорат ва калтаклар аста-секин нормал ҳолатга айланиб боради. Катта бўлгач, унинг ўзи ҳам ана шундай зўравонлик хатти-ҳаракатларини қўллаши мумкин ёки шунчаки бундай "юк"ни кўтара олмайди ва бу кўпинча ўз жонига қасд қилиш билан тугайди.\nХулоса сифатида шуни айтиш мумкинки, оилавий зўравонлик жуда кенг ва комплекс муаммо ҳисобланиб, ҳудди шундай кенг ва комплекс ечимни талаб қилувчи иллатдир. Юқорида келтирилган мутахассислар фикри ва бошқа маълумотлардан келиб чиққан ҳолда, ушбу иллатнинг пайдо бўлиш сабаблари чуқур тадқиқ қилиниши, унинг ечими бўйича таклифлар инобатга олиниши ва давлат томонидан амалга оширилаётган комплекс чора-тадбирларнинг ўз самарасини беришидан умидвормиз.\nЗеро, Сайёра каби аёлларнинг тақдирлари бугун жамиятимиздаги ҳар бир инсонни сергак тортиш билан бирга, аёлларга нисбатан ҳар қандай кўринишдаги зўравонликка нисбатан муросасизлик муҳитини яратиш лозим.\nДепутатлар таклифига кўра иш вақти 16:00 гача қисқариши мумкин\nТошкентда талаба антиқа эксперимент бошлади: унинг пули етармикан


“Ўзбекнефтгаз”: “Жанубий Кемачи” конидаги ишчиларнинг фавқулодда юз берадиган ҳодисаларга шайлиги синовдан ўтказилди — Teletype\n“Ўзбекнефтгаз”: “Жанубий Кемачи” конидаги ишчиларнинг фавқулодда юз берадиган ҳодисаларга шайлиги синовдан ўтказилди\n“Ўзбекнефтгаз” АЖ Муборак нефть ва газ қазиб чиқариш бошқармасига қарашли “Жанубий Кемачи” мажмуасида “Обьект хавфсизлигини таьминлаш мақсадида содир бўлиши мумкин бўлган фавқулодда вазиятлардан огоҳлантириш, уларнинг оқибатларини бартараф этишда раҳбарлар, ҳамкорликдаги хизматлар ва фуқаро муҳофазаси тузилмаларининг ҳаракатлари” мавзусида махсус-тактик ўқув машғулоти ўтказилди.\nБухоро вилояти Қоровулбозор тумани ҳудудида жойлашган “Жанубий Кемачи” конида меҳнат қилаётган ишчи-ходимларнинг ҳаёти ва ҳудудда ёнғин хавфсизлигини таъминлаш мақсадида Ёнғинга қарши ҳимоя тизими яратилган.\nМуборак нефть ва газ қазиб чиқариш бошқармаси Фуқаро муҳофазаси штаби бошлиғи режасига асосан ташкил этилган тадбирда ушбу тизимнинг шайлик ҳолати синовдан ўтказилди.\nТадбир режасига кўра, объектга шартли равишда қуролланган босқинчилар кириб келади. Босқинчилар ишчиларни ярадор этиб, конда ёнғин содир этишади. Миллий гвардия ходимлари томонидан босқинчилар тезкорлик билан ушланиб, ҳудуддан олиб чиқиб кетилди. Фуқаро муҳофазаси тузилмалари ва туман фавқулодда вазиятлар тизими хизматлари билан биргаликда содир бўлган нохуш ҳолат тўлиқ бартараф этилди.\nБундай тадбирларни ташкил этишдан мақсад хавфли объектлар қаторига кирувчи конларда фолият олиб борувчи ишчи-ходимларни фавқулодда ҳолатларга доимий тайёргарлик ҳолатини назоратдан ўтказиш ва маҳоратини оширишдан иборат.\n“Жанубий Кемачи” конида ўтказилган амалий ўқув махсус тактик машғулоти натижаларига кўра, объектда фаолият олиб бораётган ишчиларнинг фавқулотда ҳолатлар содир бўлганда шайлик ҳолати ижобий баҳоланди.


Мисрда бир ой ичида поезд иштирокида учинчи фавқулодда ҳодиса юз берди » Независимое информационное агентство. «ҲАМСИНФ»\nНезависимое информационное агентство. «ҲАМСИНФ» » . » Главная » Мисрда бир ой ичида поезд иштирокида учинчи фавқулодда ҳодиса юз берди\nМисрда бир ой ичида поезд иштирокида учинчи фавқулодда ҳодиса юз берди\nМисрда йўловчи поездининг темир йўл изларидан чиқиб кетиши оқибатида 100га яқин одам жабрланди. Турли норасмий маълумотларга кўра, воқеа оқибатида 8 нафардан 16 нафаргача одам ҳалок бўлган.\nМансур шаҳридан пойтахт Қоҳирага йўл олаётган поезднинг 8та вагони релслардан чиқиб кетиб, ағдарилиб кетган. Воқеа Қалубия вилоятидаги Тух темир йўл станцияси яқинида юз берган.\nМиср соғлиқни сақлаш вазирлиги расмий маълумотларига кўра, фалокат оқибатида 97 киши жабр кўрган. Бироқ Al Shorouq нашрининг воқеа жойидаги амалдорларга таяниб хабар беришича, ҳодиса оқибатида 16 киши ҳалок бўлган. Ҳозирча бу борада расмий маълумотлар йўқ.\nФалокат сабабларини аниқлаш бўйича техник комиссия тузилган.\nДастлабки тергов натижаларига кўра, поезд машинисти йўлнинг таъмирлаш ишлари олиб борилган қисмида 30 км/соат тезлик билан ҳаракатланиш ўрнига соатига 120 км тезлик билан ҳаракатланган. Айнан шу ҳолат фалокатга сабаб бўлган.\nУшбу фалокат охирги бир ой ичида Миср темир йўлларида юз бераётган учинчи фавқулодда ҳодисадир. Март охирида Тахта шаҳрида икки поезд тўқнашуви оқибатида 32 киши ҳалок бўлганди ва 50дан кўпроқ киши жароҳат олганди.\nШунингдек, 15 апрелда Шарқия вилоятида поезднинг релслардан чиқиб кетиши оқибатида 15 киши жабрланганди.\n«Катта еттилик» давлатлари Россия ва Хитой агрессиясига қарши биргаликда курашишни муҳокама қилди\nАфғонистонда автобус портлаши оқибатида 16 киши ҳалок бўлди\nРоссияда уруш фахрийларига бериладиган пул мукофоти Ўзбекистондагидан бир неча баравар кам экани маълум бўлди\nТожикистон бош прокуратураси Қирғизистон ҳарбий хизматчиларига қарши жиноий иш очди\nЭрдўған Туркияда 17 майгача тўлиқ локдаун жорий этилишини эълон қилди\nИТП ТЭТ таъсис этилишининг иккита ёлғони Ё наҳзатчилар қандай қилиб ӯзлари учун тарих ва аслийлик тӯқишади?


Yenicag.Ru нинг «Анадолу» агентлигига таяниб маълум қилишича, бу ҳақида Сочида журналистларга Сурия қуролли мухолифати етакчиси, ўтиш даври ҳукуматининг собиқ раҳбари Аҳмад Тума айтган. «Россия ўз ваъдаларидан биронтасини ҳам бажармагани бизни ҳайратга солди. Россия ҳарбий фазо кучлари Суриядаги тинч аҳоли устига зарбалар йўллашда давом этмоқда, форум ишида эса Асад режимининг тимсолларидан фойдаланилмоқда. Бундан ташқари, Россия зарур дипломатик хушмуомалаликни намоён қилмади», – деди Тума.\nУнинг сўзларига кўра, Сурия мухолиф гуруҳлари манфаатларини конгрессда Туркия делегацияси тақдим этади.\nАввалроқ Туркия Ташқи ишлар вазири Сочидаги конгресс фаолиятига ташқи безак беришда Асад режими тимсолларидан фойдаланилгани учун Сурия мухолифати унда иштирок этишдан бош тортганини маълум қилган эди.\nНатижада конгресс ўз ишини 2,5 соатга кечикиб бошлади. Ёпиқ вазиятда ўтаётган форум доирасида қатор мажлислар ўтказиляпти. Якуний баёнот эса конгресснинг сўнгги мажлисида эълон қилинади.


ЎзА - Лондон полицияси террор ҳаракати содир этишни режалаштираётган шахсни қўлга олди\n03.08.2018 02:14 Чоп этиш версияси\nЛондон полициясининг терроризмга қарши бўлинмаси ходимлари террор ҳаракатини амалга оширишга ҳозирлик кўраётган кишини қўлга олди. Бу ҳақда Скотленд-Ярд матбуот хизмати хабар тарқатди, деб ёзмоқда РИА Новости.\nУнга кўра, ҳибсга олиш амалиёти Лондон шимоли-ғарбида ташкил этилган. Қўлга олинган 20 ёшли гумондорни милиция бўлимига олиб борилди.\nЭслатиб ўтамиз, 2017 йил мартидан бошлаб Буюк Британияда бир қанча террор ҳужумлари амалга оширилган бўлиб, оқибатда 36 киши қурбон бўлган. Ҳозирда мамлакатда террор ҳаракатлари хавфи эҳтимоли жиддийлигича қолмоқда.


Президентнинг юзлаб ҳужжатлари бекор қилинди, 121 тасига тузатиш киритилди - zarnews.uz\nПрезидентнинг 2020 йил 27 сентябрдаги «Ўз аҳамиятини йўқотган қонунчилик ҳужжатларини қайта кўриб чиқиш тизимини жорий этиш орқали мамлакатда ишбилармонлик муҳитини яхшилаш чора-тадбирлари тўғрисида»ги Фармони қабул қилинди.\nАдлия вазирлиги томонидан манфаатдор идоралар билан биргаликда ўтказилган хатловда 2,5 мингга яқин эскирган ва ўз аҳамиятини йўқотган норматив-ҳуқуқий ҳужжатлар аниқланган. Улар ҳаддан ташқари тартибга солиш юкини, бюрократик тўсиқ ва ғовлар, ҳуқуқни қўллаш амалиётида коллизияларни келтириб чиқармоқда. Шу муносабат билан:\n- Президентнинг 1990–2018 йилларда қабул қилинган 498 та ҳужжати (тўлиқ ёки қисман) ўз кучини йўқотган деб топилди, 121 та ҳужжатга ўзгартириш ва қўшимчалар киритилди;\n- хатлов натижасида аниқланган ҳукуматнинг 2 мингдан ортиқ шундай ҳужжатлари танқидий қайта кўриб чиқилади ҳамда уларни бекор қилиш бўйича таклифлар 2 ой муддатда Вазирлар Маҳкамасига киритилади.\nБиринчидан, индивидуал ва ташкилий хусусиятига эга бўлган норматив-ҳуқуқий ҳужжатларни фарқлашнинг аниқ мезонлари қонун даражасида белгиланади. Бунда Олий Мажлис палаталари, Президент, Вазирлар Маҳкамаси ҳамда маҳаллий давлат ҳокимияти органлари назарда тутилган;\nИккинчидан, янги таҳрирдаги қонун ҳужжатини қабул қилиш ўрнига янги қонун ҳужжати қабул қилинади ва бир вақтнинг ўзида амалдаги қонун ҳужжати ўз кучини йўқотган деб топилади. Аввал қабул қилинган бундай қонун ҳужжатларини қайта кўриб чиқиш ташкил этилади;\nУчинчидан, Президент ва Вазирлар Маҳкамасининг қўшимча ишланмайдиган кунларни белгилаш ва дам олиш кунларини кўчириш, шунингдек тадбирлар ўтказишни ташкил этиш юзасидан қабул қилинган ҳужжатлари тегишли йил якуни бўйича ўз кучини йўқотган деб топилади;\nТўртинчидан, қонун ҳужжатлари базасини хатловдан ўтказиш давом эттирилади. Эскирган ва ўз аҳамиятини йўқотган ҳужжатлар бекор қилинади, тарқоқ ҳолда тартибга солинаётган ижтимоий муносабатлар тизимлаштирилади.\nНҲҲ ва уларнинг лойиҳаларининг тартибга солиш таъсирини баҳолаш механизми такомиллаштирилади. Адлия вазирлиги ушбу соҳада махсус ваколатли орган этиб белгиланди. Унинг марказий тузилмасида Тартибга солиш таъсирини баҳолаш бошқармаси ташкил этилади. Шунингдек давлат бошқаруви органлари ва маҳаллий ижро этувчи ҳокимият органларида масъул ходимлар белгиланади. Мамлакатда тартибга солиш таъсирини баҳолаш тизимининг ҳолати тўғрисида ахборот ҳар йили ОАВда эълон қилинади ҳамда Президент Администрацияси ва Вазирлар Маҳкамасига киритилади.\nТартибга солиш таъсирини баҳолаш қуйидагилардан фойдаланган ҳолда амалга оширилади:\n• норматив-ҳуқуқий ҳужжатлар лойиҳалари муҳокамаси порталидан – НҲҲ лойиҳаларига нисбатан (ишлаб чиқувчи органлар ва ташкилотларнинг мажбуриятлари);\n• ҳуқуқий мониторинг бўйича электрон майдончадан – амалдаги НҲҲларга нисбатан;\n• «Е-Qaror» ягона электрон тизимидан – маҳаллий давлат ҳокимияти органларига нисбатан.\nЖамоатчилик муҳокамаси, идоралараро келишув ва ҳуқуқий экспертизадан ўтказиш босқичларида лойиҳага муаммо таҳлили, уни ҳал этиш йўллари, рақобатга таъсирини баҳолаш, янги тартибга солиш воситаларини жорий этишнинг эҳтимолий оқибатларини прогнозлаш ва баҳолаш, шу жумладан фуқаролар ва тадбиркорлар учун фойда ва харажатларни таҳлил қилиш назарда тутилган таҳлилий материаллар илова қилинади.\n2021 йил 1 февралга қадар илмий даражалар олиш учун талабгорларнинг илмий-таҳлилий фаолияти натижасида ишлаб чиқилган таклифларни оммавий онлайн ахборот тизимида мажбурий акс эттириш механизми жорий этилади. Мажбурий шарт – интеллектуал мулкчилик соҳасида қонун ҳужжатларига риоя этиш.\nШунингдек қуйидаги иккита майдон модернизация қилинади:\nа) regulation.gov.uz портали – унда қуйидагиларга имконият яратувчи «очиқ платформа» (open platform) ишга туширилади:\n• жамоатчилик, бизнес ҳамжамияти, илмий доиралар ва фуқаролик жамияти институтлари билан ўзаро ҳамкорлик, қабул қилинаётган қонунчилик ҳужжатларини амалга ошириш доирасида қайта алоқа механизмларини жорий этиш;\n• давлат органлари ва ташкилотлари билан тематик онлайн учрашув ва муҳокамалар ўтказиш бўйича ташаббус кўрсатиш;\n• қонунчилик ҳужжатларининг ҳуқуқни қўллаш амалиётига таъсирини баҳолашда «краудсорсинг» имкониятларидан фойдаланиш. Масалан, онлайн-сўровномалар ўтказиш;\nб) Қонун ҳужжатлари маълумотлари миллий базаси:\n• 2021 йил 1 июнгача барча амалдаги Олий Мажлис палаталарининг қарорлари ва маҳаллий давлат ҳокимияти органларининг НҲҲлари базага киритилади. Маҳаллий давлат ҳокимияти органларининг ҳужжатлари тизимлаштирилади, эскирган ва ўз аҳамиятини йўқотган ҳужжатлар бекор қилинади, ҳужжатларни базага автоматик тарзда жойлаштириш механизми жорий этилади;\n• база фойдаланиш янада қулай ҳолатга келтирилади. Хусусан, НҲҲ, ўзгартиришлар ва қўшимчалар киритиш тўғрисидаги ҳужжатлар, шунингдек оператив, ташкилий ва бошқа тусдаги ҳужжатлар бир-биридан алоҳида жойлаштирилади.\nҲужжат Қонун ҳужжатлари маълумотлари миллий базасида эълон қилинган ва 28.09.2020 йилдан кучга кирди.\nТеглар: ҳужжат Президент қарори\nПрезидент “Аҳолини рўйхатга олиш тўғрисида”ги Қонунни имзолади


ЎзХДП раиси Улуғбек Иноятов 2,5 миллион сўм маошга камида икки оилани боқиш мумкинлигини исботламоқчими? — Ishonch Gazetasi\nЎзХДП раиси Улуғбек Иноятов 2,5 миллион сўм маошга камида икки оилани боқиш мумкинлигини исботламоқчими?\nЎзбекистон Халқ демократик партияси Марказий Кенгаши раиси Улуғбек Иноятов партия ҳудудий кенгашлари иштирокида ўтказган видеоселектор йиғилишида барча даражадаги депутатлар ва партия фаолларига ёрдамга муҳтож бўлган биттадан оилани оталиққа олиб, карантин тугагунча озиқ-овқат маҳсулотлари билан таъминлаб туриш вазифасини юклаган. Бу ҳақда исмини ошкор қилмасликни сўраб андижонлик маҳаллий кенгаш депутатларидан бири “ishonch.uz”га мурожаат қилди.\n“Аслида ёмон топшириқ эмас, – дейди депутат. – Бунинг аҳамиятини ҳар куни одамлар орасида юрган депутат жуда яхши тушунади. Партия раҳбарлари қийналганларга ёрдам кўрсатиш йўлида изланаётгани яхши. Лекин чуқур ўйламасдан, бу ташаббус қандай натижага олиб келишини кўра олмасдан, шошма-шошарлик қилиб, савобли ишни гуноҳга айлантираётгани ачинарли”.\nМурожаатгўйга кўра, жами маҳаллий депутатлар орасида тадбиркор, фермер ҳамда раҳбарлик лавозимида ишловчи, тирикчилигидан орттириб, бировга хайрия қила оладиганлар нари борса йигирма фоизни ташкил қилади. Қолганларнинг аксарияти ойлик иш ҳақидан бошқа даромади йўқ инсонлар.\n“Кўпчилик маҳаллий депутатлар ойлик иш ҳақини нималарга сарфлашини олдиндан режалаштириб яшайдиган, коммунал тўловлардан қарздор бўлиб қолса, бошқаларга гапи ўтмай қолишини билгани учун ҳам топганини ўнгу сўлга ҳисобсиз сарфлай олмайдиганлардир. Агарда орттира олса, элга овоза қилмай бирор муҳтожнинг кўнгини овлайди. Юқоридаги каби топшириқлар эса депутатларни партиядан бездиришга хизмат қилади, холос.\nНомида “халқ” сўзи бор партия раҳбарлари ушбу ташаббуси билан ўз оиласидан орттириб, бошқа бировга хайрия қила олмайдиган депутатларнинг кўнгидан нималар ўтаётганини тушунишга қодир эмаслар, шекилли. Ундан кўра, барча депутатлар чин юракдан қўшиладиган ташаббус кўрсатиш мумкин эмасми?” дейди у.\n“ishonch.uz” мухбири юқоридаги иддаоларга аниқлик киритиш учун партиядаги ўз манбаси билан боғланиб, ЎзХДП марказий кенгаши томонидан юборилган айни масалага дахлдор расмий хат ҳамда илова намунасини қўлга киритди. Манбанинг таъкидлашича, марказий кенгаш томонидан депутатлар хайрия ва ҳомийлик ишларини қандай амалга ошираётгани хусусида кунлик маълумот ҳам талаб этилмоқда.\nЎзХДП марказий кенгаши Улуғбек Иноятов ўтган йилги сайловолди чиқишларидан бирида беш кишидан иборат оилани боқиш учун бир ойда 2,5 миллион сўм етиши ҳақидаги фикрлари билан қизғин баҳс-мунозараларга сабабчи бўлганди.\nТошкент метрополитенидаги қурилишлар туфайли 19 та автобус ўз йўналишини ўзгартиради…


Шавкат Мирзиёев биринчи даражали “Дўстлик” ордени билан мукофотланди | Uzbekistan Today\nБош саҳифа / Сиёсат / Шавкат Мирзиёев биринчи даражали “Дўстлик” ордени ...\nШавкат Мирзиёев биринчи даражали “Дўстлик” ордени билан мукофотланди\nМаълумки, Қозоғистон Республикаси 2018 йилни мамлакатда Ўзбекистон йили деб эълон қилган. Бу қозоқ эли ва Қозоғистон давлатининг ўзбек халқига, мамлакатимизга ҳурмати, эҳтироми рамзидир.\nШу муносабат билан “Остона опера” театрида ташкил этилган тантанали маросим бўлиб ўтди. Унда Ўзбекистон, Қозоғистон, Қирғизистон, Тожикистон Президентлари ва Марказий Осиё давлатлари делегациялари аъзолари, дипломатик корпус вакиллари, хорижлик фахрий меҳмонлар иштирок этди.\nМаросимда Шавкат Мирзиёев ва Нурсултон Назарбоев нутқ сўзладилар. Ўзбекистон ва Қозоғистон раҳбарлари мазкур йирик тадбир икки халқ ўртасидаги маданий алоқаларни янада ривожлантириш, ўзаро тажриба алмашиш ва дўстлик ришталарини мустаҳкамлашда муҳим рол ўйнашини таъкидладилар.


Муҳлат узайтирилди...Планшет, смартфон ва пул мукофотлари Сизни ҳалиям кутмоқда. Танловида қатнашинг!- Kruz.uz\nМуҳлат узайтирилди...Планшет, смартфон ва пул мукофотлари Сизни ҳалиям кутмоқда. Танловида қатнашинг!\n16:15, 26.07.2018 1303 0 Эълонлар\n6. Ҳужжатлар йилнинг 30 июлига қадар қабул қилинади. Танловга белгиланган муддатдан сўнг топширилган ҳужжатлар ва материаллар кўриб чиқилмайди.\n23:33, 30.06.2020 1538\n23:32, 27.06.2020 1146\n10:32, 22.06.2020 1686\n09:51, 18.06.2020 593\n18:57, 16.06.2020 3756\n“Юксалиш” ишончнома солиқ ходимлари Қорақалпоғистон Республикаси Статистика бошқармаси Куанишбай Рейимбаев Ўзбекистоннинг етти мўъжизаси Норвегия Гуллар байрами Табиятни муҳофаза қилиш давлат қўмитаси Навоий давлат кончилик институтининг филиали\n19:19, 28.06.2020 1342\n16:47, 27.06.2020 689\nКеча, 11:20 667


21 январ 2018, Тошкент вақти: 23:12\nТошкент ва Жиззах вилоятлари ҳокимлари бюджет ташкилотлари раҳбарлари ва фермерларга банкларга нақд пул топиб топшириш мажбуриятини юклади. Ҳокимларнинг ташкилотлар раҳбарлари ва фермерларга йўллаган мактубида бу тадбир нақд пул билан боғлиқ биринчи даражадаги тўловларни амалга ошириш учун қилинаётгани айтилади. Ҳокимларнинг бу қарорини бажариш учун корхона, ташкилот ва муассасалар раҳбарлари қўл остидаги ходимлардан нақд пул олиб келиб топширишни талаб қилаяпти. Ойлик маошлари фақат пластик карточкага ўтказиладиган ходимлар эса, бу зуғумдан кескин норозилик билдирмоқда.\nТошкент вилояти Чиноз тумани ҳокими Маҳмуд Эшонов тумандаги барча тадбиркорлар ва бюджет ташкилотлари раҳбарларини чақиртириб, банкларга нақд пулни омонат тартибида қўйишни талаб қилган.\nБу ҳақда Озодликка исми сир қолишини сўраган чинозлик шифокорлардан бири хабар йўллади:\n“Барча маҳалла раислари, мактаб, коллеж директорлари, шифохона бош врачларини олдига чақиртириб, шахсан топшириқ берди. Тумандаги барча мактаблар умумий миқдори 100 миллион сўм, ҳар бир коллеж 10 миллион сўм, маҳаллалар эса 50 миллион сўмдан нақд пул топиб банкка қўйишлари шарт экан. Энди эса бош врачимиз биздан нақд пул топширишни талаб қиляпти. Ахир, бу қандай бедодлик бўлди, маошимизни пластикда олсак қаердан нақд пул топиб берамиз”, деб ёзди шифокорлардан бири.\nЧиноз тумани ҳокимиятида ишлайдиган Озодлик манбаси, ҳақиқатан ҳам ҳоким шундай топшириқ берганини тасдиқлади:\n“Банкларда нақд пул қолмади. Мустақиллик байрами арафасида пенсионерларга, нафақахўрларга нақд пул беришнинг бугун имкони йўқ. Бундай топшириқни вилоят ҳокими барча туман ҳокимларига айтган. Биламиз бу адолатдан эмас, лекин барибир қаердандир нақд пул тушумини таъминлаш керакку”, деди ҳокимлик мулозими.\nБюджет ташкилоти раҳбарларини нақд пул топиб банкка қўйишга мажбурлаш Жиззах вилоятида ҳам қарийб бир ойдан бери амалга оширилмоқда.\nЖиззах вилоятининг Ғаллаорол туманида истиқомат қиладиган пенсионер Набижон Жўрабоевнинг айтишича, унга таниш коллеж директори қаердан нақд пул топишни билмай, бош қотганлигини айтган:\n“Вилоят ҳокими Сайфиддин Исмоилов келиб мажлис қилибди. Ўшанда тадбиркорлар, фермерлар, мактаб директорларига нақд пул топиб банкка топшириш вазифаси юклатилибди. Кеча бир мактаб директорини кўрдим. У “беш миллион сўм нақд пул топширишим керак экан. Ўқитувчилар маоши юз фоиз пластикда бўлса, ўша пластикдаги пулни ҳам 15-20 фоизга нақд қилиб кун кўраётган бўлса, мен улардан қайси бет билан яна пул сўрайман, деб бошини чангаллаб ётибди”, деди. Ҳокимиятдагилар куракда турмайдиган талабни қўйишяпти”, деди Набижон Жўрабоев.\nЖиззах вилояти туманларидан бирида фермерлик қилаётган Озодлик манбаси, фермерларга ҳам беш миллион сўмдан нақд пул топиб, банкка қўйиш талаби битилган ҳужжатни Озодликка тақдим этди.\nФермерларга юборилган мактуб нусхаси\nДавлат солиқ инспекцияси бошлиғи имзоси билан ёзилган бу ҳужжатда, “сиз раҳбарлик қилаётган фермер хўжалиги томонидан 2016 йилнинг ўтган даврида етиштириб сотилган қишлоқ хўжалиги маҳсулотлари ёки бошқа ишлаб чиқарилган маҳсулотлари ҳисобидан хизмат кўрсатувчи банкдаги ҳисоб рақамига 3 кунлик муддатда 5,0 миллион сўм нақд пул маблағини топширишингиз талаб қилинади. Ушбу нақд пул маблағи вилоятдаги 1-даражали тўловларни қисқа муддатда қоплаб, банк кассалари орқали нақд пул маблағи айланмасини кўпайтиради”, деб ёзилган.\nЗарбдор туманида яшайдиган инсон ҳуқуқи фаоли Зиёдулло Раззоқов ҳам, бюджетдан маош олиб ишлайдиган ташкилотлар раҳбарлари оғир аҳволда қолганини айтади:\n“200 ўқитувчиси бор мактаб директори 5 миллион сўм, 1000 тагача ўқувчиси бор мактаб эса 10 миллион сўм нақд пул топиб банкка қўйиши шарт. Бўлмаса, аризанги ёз дейишяпти. Албатта, бунча пулни уч кунлик муддатда директор топиб беролмайди. Мен таниган директорлардан бири процентга қарз олиб, банкка қўйди. Энди ўқитувчилардан йиғиб оламан, деди”, деди Зиёдулло Раззоқов.\nЎзбекистон Марказий банкининг исми сир қолиши сўраган мулозимларидан бири, Озодлик билан суҳбатда мамлакатдаги нақд пул муаммосини “критический” деб атади:\n“Шароит жуда ҳам ҳам оғир. Ҳеч қачон нақд пул билан боғлиқ бундай оғир вазият бўлмаган эди. Банкларга нақд пул жудаям кам тушяпти. Бир қанча банк бошлиқларимиз ишдан кетаман деб ариза ёзган. Чунки, ҳокимлар нақд пул топиб бер деб, банк бошлиқларини сиқувга олади. Уларнинг эса ўз вкладчиклари бор. Нақд пул, орқасида катта куч турган “Абу Сахий”даги сингари банкларга бир сўм ҳам пул қўймай ғайриқонуний савдо билан шуғулланадиган одамлар қўлида. Ана ўшалар қўлида айланиб ётибди”, деди Марказий банк мулозимларидан бири.


Мексикада яширин қабрлардан 32 инсоннинг жасади топилди\n10:26 / 25.11.2016\nМексика ҳукумати жорий ҳафта мамлакат жанубидаги Герреро штатида аниқланган яширин қабрлардаги 32 тана ва тўққизта инсон бошини эксгумация қилди, деб хабар бермоқда Франс Пресс агентли.\n“Бу даҳшатдан бошқа нарса эмас”, - маълум қилган штати хавфсизлик хизмати вакили Роберто Альварес. Мурдалар Почауиско қишлоғидаги 17 та қабрдан топилди.\nМексикада бундай оммавий қабрлар тез-тез учраб туради. Аксарият ҳолларда жасадлар наркокартеллар билан курашда ҳалок бўлганларга тегишли бўлиб, гиёҳванд моддалар савдоси билан шуғулланувчилар рақибларини қўрқитиш мақсадида энг шафқатсиз услубларни қўллайди.\nМаълумот учун, Герреро штати — Мексикадаги жиноятчилик авж олган энг хавфли ҳудудлардан саналади. Бу АҚШга наркотик моддаларни олиб ўтиш устидан назорат учун жиноий гуруҳларнинг ўзаро қарама-қаршилиги билан боғлиқ. Айнан шу штатда, 2014 йилнинг сентябрида 43 талаба изсиз ғойиб бўлганди. Кейинчалик маълум бўлишича, улар полиция томонидан ўғирлаб кетилиб, Игуала шаҳридаги босқинчиларга топширилган ва қатл этилган.\nМексика жиноят наркокартел қабр


НИКОҲ - | Hizb-Uzbekiston.info\nРукнимизнинг ўтган сонидан бошлаб, жамиятдаги долзарб ижтимоий масалалардан бири бўлган никоҳ мавзусини бошлаган эдик. Бугун ҳам ушбу мавзуни давом эттирамиз.\nОила қуриш бўсағасидаги эр ва хотиннинг тенглик масаласига (яъни эр билан хотин ҳар томонлама бир-бирига тенг бўлиши масаласига) келсак, шариатда унинг ҳеч қандай асоси йўқ. У фақат ёлғон ҳадисларда келган, Қуръони Карим ва саҳиҳ ҳадислар унга қарши туради. Ҳар бир муслима ҳар қандай муслимнинг тенгидир ва ҳар бир муслим ҳар қандай муслиманинг тенгидир. Эркак ва аёл ўртасида мол-дунёда, ҳунарда, насл-насабда ёки бошқа жиҳатлардан фарқлар бўлишининг ҳеч қандай қиймати йўқ. Шунга кўра, кўча супурувчининг ўғли амирул-мўмининнинг қизига тенг ва сартарошнинг қизи эса амирнинг ўғлига тенг. Барча мусулмонлар бир-бирларига тенгдирлар.\nАллоҳ Субҳанаҳу ўз каломида шундай дейди:\n– “Албатта, сизларнинг Аллоҳ наздидаги энг ҳурматлироғингиз тақводорроғингиздир”. (Хужурот:13)\nПайғамбар с.а.в. Қурайш зодагонларидан бўлган аммаларининг қизи Зайнаб бинти Жаҳшни Зайд ибн Ҳорисага никоҳлаганлар. Ваҳоланки, Зайд озод қилинган қул эди. Абдуллоҳ ибн Бурайда отасидан ривоят қилади:\n«جاءت فتاة إلى رسول الله فقالت: إن أبي زوجني ابن أخيه ليرفع بي خسيسته. قال فجعل الأمر إليها فقالت قد أجزت ما صنع أبي, ولكن أردت أن أعلم النساء أن ليس إلى الآباء من الأمر شيء»\n«Бир қиз Расулуллоҳ с.а.в.нинг ҳузурларига келиб: «Отам акасининг ўғлининг мавқеини мен туфайли кўтариш учун мени унга турмушга берди», деди. Шундан сўнг қизга ихтиёр берилди. Қиз: «Мен отам қилган ишга ижозат бердим. Лекин мен оталар барча ишга қодир эмаслигини аёлларга билдириб қўйишни истадим», деди». (Ибн Можа ривояти).\nҚизнинг «мавқеини мен туфайли кўтариш учун», деган сўзининг маъноси акасининг ўғлининг шаъни менга уйлантириши туфайли кўтарилади, демакдир. Бу яна шуни назарда тутадики, отаси қизининг розилигисиз уни эрга берган. Қиз амакисининг ўғли унга тенг эмаслиги учун эмас, балки ўзи рози эмаслиги туфайли уни ўзига уйланишга нолойиқ, деб топган.\nАбу Ҳотим ал-Мазанийдан Расулуллоҳ с.а.в.нинг шундай деб айтганлари ривоят қилинади:\n«إذا أتاكم من ترضون دينه وخلقه فأنكحوه, إلا تفعلوا تكن فتنة في الأرض وفساد كبير. قالوا: يا رسول الله, وإن كان فيه؟ قال: إذا جاءكم من ترضون دينه وخلقه فأنكحوه. ثلاث مرات»\n«Расулуллоҳ: «Агар сизнинг ҳузурингизга дини ва хулқидан сизлар рози бўладиган киши келса, уни никоҳлаб қўйинглар. Агар шундай қилмасанглар, ер юзида фитна ва катта фасод бўлади», дедилар. «Эй Расулуллоҳ, агар унинг тенги бўлсами?», дейишганда: «Агар сизнинг ҳузурингизга дини ва хулқидан сизлар рози бўладиган киши келса, уни никоҳлаб қўйинглар», деб уч марта айтдилар».\nТермизий ҳам бу ҳадисни Абу Ҳурайрадан ривоят қилган. Унинг лафзи қуйидагича:\n«إذا خطب إليكم من ترضون دينه وخلقه فزوجوه. إلا تفعلوا تكن فتنة في الأرض وفساد عريض»\n«Расулуллоҳ с.а.в.: «Агар дини ва хулқидан сизлар рози бўладиган киши сизларга совчи юборса, уни уйлантириб қўйинглар (қизларингизни беринглар). Агар шундай қилмасангиз, ер юзида фитна ва катта фасод бўлади», дедилар».\nАбу Ҳурайрадан ривоят қилинади: «Абу Ҳинд Пайғамбар с.а.в.нинг бошларининг тепа қисмидан қон олди. Шунда Расулуллоҳ с.а.в.:\n«يا بني بياضة أنكحوا أبا هند وانكحوا إليه»\n«Эй бани Баёза, Абу Ҳиндни уйлантириб қўйинглар, уни уйлантириб қўйинглар», дедилар». (Ҳоким ривояти).\nҲанзала ибн Абу Суфён ал-Жамаҳий онасидан ривоят қилади:\n«رأيت أخت عبد الرحمن بن عوف تحت بلال»\n«Абдурраҳмон ибн Авфнинг синглиси Билолнинг хотини эканлигини кўрдим». (Доруқутний ривояти).\nБу далиллар эр-хотиннинг ўртасида тенглик бўлишининг эътибори ва ҳеч қандай қиймати йўқлигини очиқ баён қиляпти. Ҳар бир аёл бирор эркакнинг ўзига эр бўлишига рози бўлса, унга ўзининг розилиги билан турмушга чиқади. Шунингдек, ҳар бир эркак бирор аёлнинг ўзига хотин бўлишига рози бўлса, тенгликка эътибор бермасдан, унга уйланаверади.\nИбн Умар Пайғамбар с.а.в.дан ривоят қилган:\n«العرب أكفاء بعضهم لبعض قبيلة لقبيلة, وحي لحي, ورجل لرجل, إلا حائك وحجام»\n«Араблар бир-бирларининг тенгидирлар. Қабила қабиланинг, маҳалла маҳалланинг, киши кишининг тенгидир. Илло тўқувчи ва қон олувчи (бир-бирининг тенги эмас)» ҳадиси асоси йўқ ва ботил ҳадисдир. Ибн Абу Ҳотим бу ҳадис ҳақида отасидан сўраганида, отаси: «Инкор этилган», деган. Ибн Абдул Барр: «Бу – инкор этилган, тўқима ҳадис», деган.\nБаззор Муознинг ҳадисидан келтириб чиқарган:\n«العرب بعضهم أكفاء بعض, والموالي بعضهم أكفاء بعض»\n«Араблар бир-бирларига тенгдир. Озод қилинган қуллар эса бир-бирларининг тенгидир», деган ҳадиснинг исноди заиф. Энди Бурайра ҳақидаги ҳадисга келсак:\n«أن النبي r قال لبريرة لما عتقت: قد عتق بضعك معك فاختاري»\n«Пайғамбар с.а.в. Бурайра озод қилинган вақтда унга: «Сен билан бирга никоҳинг ҳам озод бўлди, ўзинг танла», дедилар». (Бу ҳадисни Доруқутний Оиша р.а. дан ривоят қилган). Бу ҳадис тенгликка далолат қилмайди. Чунки унинг эри қул бўлган. Агар қулга турмушга чиққан чўри озод қилинса, унга қулнинг зиммасида қолиш ёки никоҳини бузиш ихтиёри берилади. Унда тенгликка далолат йўқ.\nБурайранинг эри қул бўлганлигига далил Қосим Оиша р.а. дан қилган ривоятдир: Бурайра қулнинг хотини бўлган. Оиша р.а. уни озод қилганларида, Расулуллоҳ с.а.в. унга:\n«اختاري فإن شئت أن تمكثي تحت هذا العبد, وإن شئت أن تفارقيه»\n«Ўзинг танла, хоҳласанг бу қулнинг хотини бўлиб қолгин, хоҳласанг у билан ажрашгин», деб айтганлар. (Аҳмад ривояти). Муслим Урвадан, у эса Оиша р.а. дан ривоят қилган:\n«أن بريرة أعتقت وكان زوجها عبداً فخيرها رسول الله ولو كان حراً لم يخيرها»\n«Бурайра озод қилинди, унинг эри қул эди. Расулуллоҳ с.а.в. унга ихтиёр бердилар. Агар унинг эри ҳур бўлганда эди, Бурайрага ихтиёр бермаган бўлар эдилар». (Муслим ривояти).\n«لا تنكحوا النساء إلا من الأكفاء, ولا تزوجوهن إلا من الأولياء»\n«Ўзларингизга тенг аёлларгагина уйланинглар ва аёлларни ўзларингизга яқин одамларгагина узатинглар» ҳадиси асоси йўқ, заиф ҳадисдир.\nЮқорида келтирилган фикрларга кўра, тенглик лозимлигига далил бўладиган нусуснинг йўқлиги маълум бўлди. Тенглик ҳақида гапирувчи шахслар келтираётган нусуслар эса ботил нусуслар ёки уларни бирор жиҳатдан далил қилиб келтириб бўлмайди. Тенгликни шарт қилиш Расулуллоҳ с.а.в.нинг қуйидаги сўзларига зид келади:\n«لا فضل لعربي على عجمي إلا بالتقوى»\n«Арабнинг ажамдан ҳеч қандай афзаллиги йўқ, магар бўлса тақво биландир». (Аҳмад ривояти).\nШунингдек, Қуръоннинг қатъий матнига ҳам зид келади. Аллоҳ Таоло дейди:\nИсломда ижтимоий алоқалар туркумининг давоми Исломда ижтимоий алоқалар туркумининг давоми Исломда ижтимоий алоқалар туркумининг давоми Исломда ижтимоий алоқалар туркумининг давоми\nTagsижтимоий масалаларИсломда ижтимоникоҳ\nЎзбекистондаги мажбурий мардикорлик


19 январ 2021, Тошкент вақти: 13:41\nЖалолободлик ҳуқуқ ҳимоячиси Азимжон Асқаровнинг иши қонунчиликка киритилган ўзгаришлар туфайли Чуй вилоят судида қайта кўриб чиқилади. Бу ҳақда KaktusMedia нашри “Бир Дуйно Қирғизстан” ҳуқуқни ҳимоя қилиш ташкилоти маълумотига таянган ҳолда хабар тарқатди.\nҲуқуқ фаолларига кўра, маҳкама бошланиши даставвал 16 июлга белгиланган, кейинроқ эса номаълум сабабларга кўра 30 июлга кўчирилган. Суд Асқаровга нисбатан чиқарилган ҳукм 2019 йил 1 январидан кучга кирган янги Жиноят кодекси ва бошқа ҳужжатларга нақадар мувофиқ келишига оид қарор чиқариши лозим. Айни сабаб билан Қирғизистонда яна тақрибан 8,5 минг маҳкумнинг иши қайта кўрилади.\nҚирғизистонлик ҳуқуқ фаоли Азимжон Асқаров 2010 йил 15 сентябрида Ўш воқеаларига алоқадорликда айбланиб, умрбод қамоққа ҳукм қилинган. Халқаро ва маҳаллий ҳуқуқни ҳимоя қилиш ташкилотлари Азимжон Асқаровга нисбатан жиноят иши сохталаштирилганига урғу бериб келадилар.\nAmnesty International, Фуқаролик ҳуқуқлари ҳимоячилари, Журналистларни ҳимоя қилиш қўмитаси, Хьюман Райтс Вотч, Front Line Defenders, Инсон ҳуқуқлари халқаро федерацияси, Инсон ҳуқуқлари бўйича халқаро ҳамкорлик ва Норвегия Хельсинки қўмитаси каби саккизта нуфузли ташкилот шу йилнинг 1 июль куни эълон қилган сўнгги баёнотида 68 ёшли Азимжон Асқаров ноқонуний, адолатсиз ва нохолис судлов ортидан 9 йилдан бери қамоқда ўтиргани алоҳида таъкидланган.


19:25 / 11.01.2018\nИнтернетда Москва шаҳрининг Москва туманида ёш йигитнинг кўп қаватли аҳоли турар-жой уйи балконидан парашютда сакрагани тасвирланган видео пайдо бўлди. Шу билан бирга, парашют махсус ранец (халта)да бўлмаган.\nВидеоёзувларда йигитнинг пастга қараб парашют арқонини тушираётгани ва шамол кучайишини кутаётганини кўриш мумкин. Шундан сўнг у балкондаги тўсиққа кўтарилди ҳамда ўзини пастга қараб ташлади, парвоз давомида эса бир неча марта «умбалоқ» ҳам ошган.\nПастга сакраш керакли баландликдан амалга оширилмаган бўлса ҳам, парашют ўз вақтида очилди ва экстремал ерга муваффақиятли қўнди.\nМосквалик эркак виртуал реаллик кўзойнаги сабабли ҳалок бўлди


Абдулла Қаҳҳорнинг “Сароб” романини ўзбек ва қардош халқларнинг бир қанча адиблари ўзлари учун маҳорат мактаби, деб билганлар. Асардаги чуқур психологик таҳлил намуналаридан, характер ва ҳолат яратиш усулларидан, сюжет ва композицион яхлитликка эришиш йўлларидан, айниқса, бадиий тилнинг жозиб товланишидан сабоқ олганлар ва олмоқдалар. Роман яратилгандан буён адабиётшуносларнинг диққат марказидан тушмай, ҳали-ҳамон қизғин баҳсларга сабаб бўлмоқда.\n“Сароб” романи бош қаҳрамони Раҳимжон Саидий Мунисхон билан илк учрашувдаёқ: “Шу қизнинг бошига бир фалокат тушса-да, қутқарадиган киши ягона мен бўлсам” – деб ўйлайди. Мана шу ўй-ҳаёлларининг ўзида Саидий ҳарактеридаги худбинлик белгилари илк маротаба кўзга ташланади. Саидий ёзувчи сифатида танила бошлагач, ундаги худбинлик ва шуҳратпарастлик янада илдиз отади. Аввалига Мунисхон учун университетга кирган, бойлик орттиришга интилган Саидий учун эндиликда бойлик ва мартабанинг ўзи ҳаётий мақсадга айланиб қолади.\nАбонемент сектори мудири Л.Батирова ва электрон ўқув зали мудири Н.Турсуновалар худбинлик ва муҳаббат ўзаро сиғишмайдиган тушунчалар эканлигини яна бир бор исботловчи “Сароб” романини ўқиб чиқишни барчага тавсия қилдилар.


GM Uzbekistan глобал платформадаги моделларни ишлаб чиқаради – Cobalt тўхтатилади – КУН УЗ\nГлавная / Иқтисодиёт / GM Uzbekistan глобал платформадаги моделларни ишлаб чиқаради – Cobalt тўхтатилади\nanvarj63 07.02.2019\tИқтисодиёт Comments Off on GM Uzbekistan глобал платформадаги моделларни ишлаб чиқаради – Cobalt тўхтатилади 144 Показы\nЎзбекистонда янги платформадаги автомобилларни ишлаб чиқариш ўзлаштирилади. 2021 йил бошидан глобал шасси негизида 3та янги модел ишлаб чиқилади. «Ўзавтосаноат» АЖ бошқаруви раиси ўринбосари Азиз Шукуров Президент Администрацияси ҳузуридаги Ахборот ва оммавий коммуникациялар агентлигида бўлиб ўтган тадбирда Kun.uz мухбири саволига жавоб берар экан, шу ҳақда маълум қилди.\n«Автомобиль саноати кечаги кун ва истиқболлар» мавзусида ташкил этилган матбуот анжуманида «Ўзавтосаноат» АЖ ва «GM Uzbekistan» компанияси вакиллари иштирок этиб, журналистларни қизиқтирган саволларга жавоб беришди. Бундан ташқари, Captiva сегментидаги автомобилларга бўлган талабни тўлдириш мақсадида 2019 йил учинчи чорагидан SUV (Sport Utility Vehicle) намунасидаги 2 хил автомобилни йирик узелли йиғиш йўлга қўйилади.\nБундан ташқари, GM Uzbekistan 2018 йилда илк бор 220 минг дона енгил автомобиль ишлаб чиқарган. 2017 йилда 140 минг автомобиль харидорларга етказиб берилгани эътиборга олинса, бу сезиларли ижобий ўзгаришдир. Қолаверса, 2030 йилга бориб ҳар 1000 кишига 144 та автомобиль тўғри келиши ҳисобга олинса, келаси 10 йилда бир йилда ишлаб чиқариладиган автомобиллар сонини 400 мингга етказиш устида иш олиб борилади. Маълум қилинишича, бугунги кунда 1000 кишига 78 донани ташкил этмоқда.\nТадбирда маълум қилинишича, GM Uzbekistan моделлар қаторини янгилаш борасида ҳам янгича йўл тутишга қарор қилган. Жумладан, Cobalt седанининг янги намунасини ишлаб чиқариш режаси бекор қилинган. 2018 йил сентябрь ойларида бирмунча ўзгаришлар киритилган Cobalt 2019 йилдан ишлаб чиқарилиши билдирилган эди.\n«Янги Cobalt’ни янги деб бўлмайди. Бразилиядаги GM компанияси бу лойиҳани 2016 йилда жорий қилган, шу йилнинг охирида Cobalt у ерда ҳам ишлаб чиқаришдан олинади. Биз эски моделлар ортидан қувиш мақсадга мувофиқ эмас, деб ҳисоблаймиз. Шунга кўра, янги Cobalt ишлаб чиқариш режаси бекор қилинади», — деди Шукуров.\nGM Uzbekistan АҚШнинг General Motors концерни билан глобал автобозорда ишлаб чиқарилиши йўлга қўйилаётган янги автомобилларни Ўзбекистонда ҳам ишлаб чиқаришга келишиб олган.\nБундан аввал, «GM концернининг амалдаги ёки хорижда конвейердан олинган моделлар Ўзбекистонга олиб келинган ҳамда ўртача 9−10 йил давомида ишлаб чиқилган. Ҳозирда, 3-5 йилда моделларни янгилаш талаб этилмоқда. Биз ҳамкорларимиз билан янги инвестиция лойиҳаларини амалга ошириш бўйича келишувларга эришдик. Келгуси 3 йилда Асака заводида ишлаб чиқарилаётган моделлар қатори бутунлай янгиланади», – деди Азизбек Шукуров.\nУнинг билдиришича, 2018 йил мобайнида 25,5 млн. долларлик автомобиль ва эҳтиёт қисмлар экспорт қилинган бўлса, жорий 2019 йилда ушбу кўрсаткични 118,6 млн. долларга етказиш кўзда тутилган. Шу билан бирга, GM Uzbekistan номи келгуси бир неча ой ичида ўзгариши кутилмоқда. Янги ном эса алоҳида эълон қилинади.\nПред. Жўрабеков нимани катта хато деб ҳисоблаши ва қандай қарорга таъсир кўрсата олмаганини айтди\nСледующая АПЛ. «Ливерпуль»нинг йирик, «Арсенал»нинг қийин ғалабаси ва бошқа натижалар


Парламент сайловлари Қирғизистонга барқарорлик олиб келадими?\nСайловда мағлуб бўлганлар ўз тарафдорларини кўчага олиб чиқади, демоқда таҳлилчилар\nҚирғизистон парламент сайловлари 10 октябрга белгиланди. Ҳукумат Қирғизистон жанубидаги вазият яхшилангунига қадар сайловлар кунини эълон қилишдан тийилиб турди. Озодликнинг Марказий Осиё бўйича шарҳловчиси Брюс Панниер бўлажак сайловларга оид саволларга жавоб берди.\nСавол: Қирғизистонда 10 октябр куни сайлов ўтказилиши эълон қилинди. Нега айнан ҳозир? Ўзи 2007 йилнинг декабрида сайловлар ўтказилмагнмиди?\nЖавоб: Ҳақиқатан, Қирғизистон 2007 йилда парламент сайловини ўтказган эди. Мамлакатнинг қисқа тарихи ичида бирнчи марта собиқ президент Қурманбек Бакиевни ёқловчи “Ақ Жол” партияси иқтидорга келди. “Ақ Жол” партияси ёрдамида Бакиев ҳокимиятнинг асосий қисмини ўз назоратига оилш имконини берадиган конституциявий ўзгартишларни амалга оширди.\nБакиев апрел ойида халқ ғалаёни натижасида ҳокимиятдан ағдарилди ва муваққат ҳукумат парламентни тарқатиб юборди. Июн ойида муваққат ҳукумат уюштирган референдумда халқ ҳокимият тизгинларини парламентга беришга қаратилган янги конституцияни маъқуллади ва Марказий Осиёда биринчи парламент республикасининг яратилишига йўл очиб берди. Янги конституциянинг қабул қилингани, боз устига аввалги парламентнинг тарқатиб юборилгани янгитдан парлмент сайловини ўтказишни тақазо қилади.\nСавол: Бунда парламент тузилмаси ўзгарадими?\nЖавоб: Ҳа, аввалги парламент 90 ўриндан иборат бир палатали парламент эди. Янги парламентда 120та ўрин бўлади, лекин ҳеч бир партия 65 ўриндан кўпроғига эгалик қила олмайди. Бу ҳеч бир партия парламентдаги бошқа партия билан коалиция тузмасдан ҳокимиятни назорат қила олмайди, деганидир.\nШунингдек, бунинг яна бир муҳим жиҳати Қирғизистон тарихида биринчи марта парламент мамлакатни бошқарадиган бош вазирни сайлади. Президент лавозими Германия ёки Чехиядаги каби номинал аҳамиятга эга лавозимга айланади.\nСавол: Бўлажак сайловларда нечта сиёсий партия ва ҳаракатлар қатнашиши мумкин?\nЖавоб: Аҳолиси 5,4 миллион бўлган Қирғизистонда 148та сиёсий партия ва ҳаракат рўйҳатга олинган. Табиийки, бу партиялар ёки ҳаракатларнинг барчаси ҳам бу сайловларда иштирок эта олмайди. Аслида, бу партияларнинг ярмидан анча камроғига сайловда иштирок этиш ҳуқуқи берилишини аниқ айтиш мумкин. Аксарият таҳлилчилар беш ёки олти партиядан ортиғи парламентда жой эгаллай олмаслигини башорат қилмоқда.\nСавол: Бу партиялар каттами? Уларнинг дастурлари бир-биридан қанчалик фарқ қилади?\nЖавоб: Қирғизистондаги сиёсий партия ёки ҳаракатларнинг бир нечтасидагина ўн минг атрофида аъзоси бор холос. Партиялар дастурларига келсак, Қирғизистондаги сиёсий маданият бир шахснинг обрўъси билан белгиланади, яъни одамлар партияни унинг платформасидан кўра, партияга етакчилик қилаётган шахсга кўпроқ аҳамият қаратади. Масалан, одамлар “Ор-Номус” партияси учун овоз берганда, улар аслида партия учун эмас унинг етакчиси Феликс Қуловга овоз бериши эҳтимоли кўпроқдир. Бу нарса бошқа нуфузли сиёсатчилар – “Ота Макон” партияси етакчиси Ўмирбек Текебоев, Социал Демократик партия етакчиси Олмос Ўтамбоев ва бошқаларга ҳам тегшилидир. Шу сабабдан партиялар дастурлари жуда муҳмл бўлади ва сайловчи у ёки бу партия етакчиси айтаёган гапларга асосланиб, партия сиёсати ҳақида хулоса чиқаришига тўғри келади.\nШу боис, партиялар ва ҳаракатлар парламентда ўринларни эгаллаш уриниши ўлароқ сайловлардан олдин турли блокларга бирлашадилар. Шунинг учун сайловлардан олдин йирик партияларнинг баъзилари сайловлар олдидан бирлашишини башорат қилган бўлардим.\nСавол: Сайлов олди кампанияси даврида ёки сайловдан кейин ижтимоий норозиликларнинг рўй бериши эҳтимоллари қанчалик?\nЖавоб: Қирғизистон жанубида қирғизлар ва ўзбеклар ўртасида тўқнашувлар рўй берган боис сайлов олди кампанияси даври ва сайловдан кейин бу минтақадаги вазият таранглигича қолади, менимча. Ўзбек жамоатчилиги сайланган одамлар ва кейинчалик ҳукумат лавозимига тайинланганлар орасида этник ўзбеклар бўлишига ҳаракат қилишади. Жанубдаги қирғизлар эса, буни акси, яъни янги ҳукмат лавозиларида ўзбеклар умуман бўлмаслиги, ё жилла қурса иложи борича камроқ бўлишига ҳаракат қилади.\nБу омилдан ташқари рўйҳатга олиш билан боғлиқ муаммолар ҳам мавжуд. Аввалги сайловларда таниқли сиёсатчилар рўйҳатга олинмаган ёки рўйҳатга олинганлари кейинчали сайловдан четлаштирилган. Амалдаги президент Роза Ўтунбаева 2005 йилги парламент сайловлари олдидан рўйҳатга олинган эди, лекин кейин бу қарор бекор қилинган эди. Бу эса мухолифатнинг халқ орасида тарафдорлари кўпайишига ҳисса қўшнган эди. Шунингдек, ўтмишда криминал доираларга алоқаси борлиги айтилган шахслар ҳам сайловларда қатнашишга урингани ва баъзилари сайланганига оид мисоллар бор. Бу бир томондан уларнинг номзодига қарши норозиликлар, бошқа томондан уларнинг тарафдорларининг намойишлар уюштиришига олиб келган эди. 2006 йилда сайлодва қатнашган Риспбек Ахматбаев бунга яхши мисол бўла олади.\nСайловлар билан боғлиқ муаммоларнинг кўпчилиги сайловлар тугаганидан сўнг пайдо бўлган. Бунда овоз бериш натижаларини қалбакилаштириш, сайлов органларининг нохолислиги каби айбловлар илгари сурилган.\nЛекин сайловда қатншганларнинг ҳаммаси ҳам ғалаба қозона олмайди, албатта, ва ютқазганлар одатда овоз бериш нохолис бўлгани важида ўз тарафдорларини кўчага чиқишга чақиради.\nВа ниҳоят, бўлажак сайловда мағлуб бўлганларнинг кўпчилиги янги ҳукуматга мухолиф ҳаракатга бирлашишини башорат қилиш мумкин.


Қорақалпоғистон Республикаси. 2 миллион сўмлик қарздорлик аслида 820 минг сўм экан – istemol.uz\nҚорақалпоғистон Республикаси. 2 миллион сўмлик қарздорлик аслида 820 минг сўм экан\nХўжайли тумани Абдамбоев кўчаси 9-уйда яшовчи фуқаро Қ.А. туман истеъмолилар ҳуқуқларини химоя қилиш жамиятига мурожаат қилди. Унга кўра истеъмолчининг ҳозирда яшаётган уйида 2008 йилнинг 31 декабридан 2012 йил июнь ойигача ҳеч ким яшамаган. Лекин Тахиатош туман “Сув тармоқлари” филиалидан унга шу кунгача 2 000 000 сўм қарзи мавжудлиги ҳақида огоҳлантириш хати жўнатилган. Истеъмолчи корхонага бориб қарзни ойма-ой ҳисоблаб беришларини сўраганда, унга бундай маълумот берилмаган.\nМазкур ариза Хўжайли туман истеъмолчилар хуқуқларини ҳимоя қилиш жамияти мутахассисари томонидан ўрганиб чиқилиб, ёзилган икки миллион сўмлик қарз аслида 820 минг 24 сўм эканлиги аниқланди. Вазиятга аниқлик киритилганидан хурсанд бўлган истеъмолчи ўз қарзини тўлиғи билан тўлаб ҳақиқий қарзидан ҳам қутулди.\nPrevious Post:Фарғона вилояти. Қарз бўлдингизми, тўлаб қўйинг… ёхуд назоратчининг лоқайдлиги\nNext Post:Фарғона вилояти. Газета ўқигани фойда берди


Ўзи хоҳламаса-да номзоди кўрсатилганлар депутат бўлгач партия билан алоқани узади - zarnews.uz\nЎзбекистон Халқ демократик партияси Самарқанд вилояти кенгаши раиси М. Усмоновнинг «Зарафшон» газетаси мухбири саволларига жавоблари\n1.Бугун чинакамига изланиб, янгиликларни фаолиятига жорий этиб борган сиёсий кучгина эл назаридан қолмайди, дастурий мақсадларини қўллаб-қувватловчилар сони кун сайин ортиб бораверади. Сиз раҳбарлик қилаётган партияда бу борада аҳвол қандай?\n2. Президентимиз бошчилигида олиб борилаётган бугунги сиёсатда халқ билан яқин мулоқотда бўлиш, одамларнинг дарду ташвиши билан яшаш, муаммоларига ечим излаш устувор аҳамият касб этяпти.\n3. Албатта, сайлов кампанияси бошланишига ҳали вақт бор. Аммо партиялар уни анча аввал бошлагани аниқ...\n4. Аксарият ҳолларда сайловдан сўнг партия ва депутат ўртасидаги алоқа узилади. Бунинг сабаблари нимада деб ўйлайсиз?\n5. Партиянинг вилоят ёки туман кенгаши фаолиятсиз ёки партия билан алоқани узган депутатларга қандай чоралар кўрди? Депутатликдан чақириб олиш билан боғлиқ чора нима учун қоғозда бору амалда қўлланилмайди?\n6. Олдинда турган сайловлардан кейин ҳам шундай бўлмаслиги учун нималарга эътибор қаратиш керак, деб ҳисоблайсиз? Ва бу борада Сиз раҳбарлик қилаётган сиёсий партия томонидан нима ишлар қилинмоқда?\n1. Ўзбекистон Халқ демократик партияси Самарқанд вилояти кенгашида партиянинг дастурий мақсад ва вазифаларини қўллаб-қувватловчилар сони кун сайин ошиб бормоқда. Бугунги кунда вилоятимизда 29 минг нафар партия аъзолари мавжуд.\nМаълумот учун айтиш мумкинки, бундан беш йил олдин партиямизнинг қарийб 50 мингга яқин аъзолари мавжуд эди. Ўша пайтда рақамлар кетидан қувилган, аъзолар номигагина қабул қилинган. Биз аъзоларни инвентаризация қидик ва салкам 50 фоиз азоларни сафимиздан чиқардик. Сабаби улар партия билан алоқасини узган, вафот этганлар ҳам статистика ҳисоботларда қолаверган.\n2. Партиямизнинг ҳар бир туман ва шаҳар кенгашлари қошида Жамоатчилик қабулхоналари мавжуд. Жисмоний ва юридик шахсларнинг мурожатларида, ҳар ойда бир марта вилоят кенгаши раисининг кўчма сайёр қабулли ҳамда партия томонидан ўтказилиб келаётган лойиҳаларда бу ўз ифодасини топмоқда.\n3. Партиямиз жорий йилда бўлиб ўтадиган сайловга тайёргарликни бошлаб улгурди. Дастлаб Олий Мажлис Қонунчилик палатаси депутатлигига, ўз навбатида халқ депутатлари вилоят, туман ва шаҳар кенгаши депутатлигига номзодлар захираси шакллантирилди.\n4. Тўғри ҳамма депутатлар эмас, балки ўзи хоҳламай, номзоди кўрсатилган депутатлар билан шундай ҳолат кузатилади.\n5. Бу йил сайлов бошқача бўлади. Келгуси йилдан ҳокимият ва Кенгаш алоҳида-алоҳида бўлинади. Демак маҳаллий кенгашлар депутатлиги учун ҳам кураш авжига чиқади. Ким кўп депутатлик ўрнига эга бўлса Кенгашни ўша партия бошқаради. Шундай экан биз депутатликкка номзодларни танлашда билимли номзодларни танласак албатта кўзлаган мақсадимизга етамиз.\n6. Биз янги сайланган депутатларни партия билан алоқасини узмаслиги учун ҳар бир номзодга билан индивидуал ёндашаяпмиз. Мисол учун, улар эртага депутат бўлса партияга нима беради, партия электоратини қўллаб-қувватлай олишига ишонганимиздан кейин номзод сифатида кўрсатамиз.\nЯшириб нима қилдик, олдинги сайловларда номзодлар захираси шакллантирилмаган, сайлов бошланишида шоша-пиша номзодлар қўйилаверган, улар бошқа партия аъзоси бўлса ҳам. Бу йил январдан номзодлар устида иш олиб бормоқдамиз.\nЁ.Гадоев ёзиб олди.\nСпикер ўринбосари 45 дан ортиқ ишлаб чиқариш корхоналарини “Ургут” ЭИЗ таркибига киритишни таклиф этди\nҚайси сиёсий партия ҳудудларда яхши натижа қайд этди?\nХалқ депутатлари Самарқанд вилояти Кенгашига қайси партиядан қанча номзод сайланди?\nХалқ демократик партияси вакиллари Иштихон тумани зиёлилари даврасида\n“Янги Ўзбекистонни биргаликда қурамиз!”\nСиёсий партияларнинг Самарқанд вилоятидаги раҳбарлари


Паррандачиликни ривожлантиришда халқаро ҳамкорлик кенгаймоқда\n8 Мая 2019 2365\n“Паррандасаноат” уюшмаси раҳбарияти Украина ҳамда Қозоғистон паррандачилик технологиялари ва озуқаларини етказиб берувчилар билан музокаралар ўтказди.\nПаррандачилик соҳасини рақобатбардошлигини таъминлашнинг муҳим омилларидан бири – соҳа корхоналарида замонавий технологиялардан фойдаланиш кўламини янада кенгайтириш ҳисобланади.\nУюшма масъулларининг Украинага ташрифи чоғида айни масалага эътибор қаратилди.\nЖумладан, паррандачилик ускуналари ишлаб чиқарувчи “Техна” компаниясининг Кузатув кенгаши аъзолари билан музокара ўтказилди. Учрашув чоғида парранда маҳсулотларини етиштириш ва қайта ишлаш учун зарур бўладиган асбоб-ускуна, жиҳоз ва механизмларини ишлаб чиқаришни Ўзбекистонда ҳамкорликда ташкил қилиш масалалари муҳокама қилинди.\nТаъкидлаш керакки, “Паррандасаноат” уюшмаси таркибида фаолият кўрсатаётган паррандачилик хўжаликлари озуқа базасини кенгайтириш ва мустаҳкамлаш соҳани янада ривожлантиришнинг муҳим омили ҳисобланади. Шу боис уюшма томонидан мазкур йўналишда тизимли ишлар амалга оширилмоқда.\nЯқинда уюшма ижрочи директори Жаҳонгир Усмонов бошчилигидаги бир гуруҳ мутахассислар Қозоғистон Республикасида бўлиб, қўшни давлатда мазкур йўналишдаги корхоналар фаолияти билан танишди, тажрибасини ўрганди.\nТашриф давомида, хусусан, Қозоғистон Республикасининг парранда озуқаларини етказиб берувчи “Altyn zher Kazakhstan” компанияси раҳбари Ерген Жанарбаев билан музокара ўтказилди.\nҚозоғистонлик тадбиркорлар Ўзбекистон паррандачилик хўжаликлари билан озуқа маҳсулотларини етказиб беришдан манфаатдор эканликларини маълум қилди.


ЎзА - 5 июль куни кутилаётган об-ҳаво маълумоти\n04.07.2018 15:05 Чоп этиш версияси\nРеспублика Гидрометеорология марказининг хабар беришича, 5 июль куни Тошкентда ҳаво бироз булутли бўлади ёғингарчилик бўлмайди. Шарқдан секундига 5-10 метр тезликда шамол эсади. Кечаси 19-21 даража илиқ, кундузи 36-38 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Кечаси 21-26, кундузи 37-42 даража иссиқ бўлади.\nБухоро ва Навоий вилоятларида ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Кечаси 22-27, кундузи 35-40 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Кечаси 19-24, кундузи 35-40 даража иссиқ бўлади.\nРеспубликамизнинг тоғли ҳудудларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 12-17 даража илиқ, кундузи 23-28 даража иссиқ бўлади.


Руҳимиз оч қолмасин! | Azon.uz - Ахборот-таҳлилий портал\nРуҳимиз оч қолмасин!\n16:30 08.02.2019 629\nДиний туйғу инсонга қоришиб кетган. Чунки Аллоҳ уни тупроқдан яратиб, Ўз руҳидан пуфлаган. Тупроқ унинг жисмини ифодаласа, Руҳ руҳият-диний туйғусидир. Инсоннинг бу икки жиҳати доимо озуқага муҳтож. Агар жисм таомдан маҳрум қилинса, у ё ўлади ёки ношаръий йўл билан унга эришади. Яъни, ё бировнинг таомини ўғирлайди ёки ҳаром нарса истеъмол қилади. Ва унинг бу ҳолатини ақл ҳам, нақл ҳам тўғри тушунади ва қораламайди.\nЭнди руҳ очқасачи? Қалбни тўйинтирадиган озуқадан уни маҳрум қилинсачи? Бунда ҳам ё ҳалокат ёки ноқонуний-номашруъ озуқа билан уни тўйдиришга уриниш юзага келади.\nРуҳ-қалбнинг ўлишидан Аллоҳ асрасин. Лекин уни бошқа ножўя йўллар билан тўйдиришнинг ҳалокати ҳам ўлишидан кам эмас. Қолаверса бундай ҳолатни ақл ҳам, нақл ҳам оқламайди.\nЯхшилаб мулоҳаза қилинг!


Тошкент, Ўзбекистон (UzDaily.uz) -- Ўзбекистон республика товар хомашё биржасининг навбатдаги савдо майдончаси Хитой халқ республикасининг Шанхай шаҳрида очилди. У ерда биржа ва аукцион савдолари орқали экспорт-импорт операцияларидан ташқари, Ўзбекистон ва Хитойнинг товар бозорларида фаолият юритиш мумкин бўлган йўналишлари, хусусан, логистика ва бизнесни ахборот билан таъминлаш каби масалари бўйича консалтинг хизматлари ҳам кўрсатилади.\nЯнги савдо майдончаси Хитой Миллий кўргазма марказида жойлашган. Мазкур майдончада ўтган ҳафта Хитойнинг илк ҳалқаро импорт экспо кўргазмаси ҳам бўлиб ўтди. Эслатиб ўтамиз ЎзРТХБ Куйтун ва Урумчи шаҳарларида ҳам қўшимча савдо офисларига эга.\nБиржанинг Шанхай бўлими Шинжоннинг Осиё-Европа халқаро савдо маркази томонидан бошқарилади. У 2010-йилдан буён Ўзбекистон товар хомашё биржасининг Хитойдаги офисини бошқарган.\nЭслатиб ўтамиз, Ўзбекистон Республика товар-хомашё биржаси Марказий Осиёдаги энг йирик савдо майдончасидир. Бу ерда қора ва рангли металлар, нефт маҳсулотлари, пахта толаси, озиқ-овқат ва минерал ўғитлар сингари маҳсулотлар сотилмоқда.


Бу қизиқ: Самоварларнинг яратилиш тарихини биласизми?\nСамовар ҳақида сўз кетганда одамларда уй-рўзғор буюмлари орасида, кўплаб хонадонларда мавжуд бўлган ва фойдаланиб келинган сув қайнатиш мосламасини тушунишади. Кўз олдимизга айниқса, Россияда кўплаб тайёрланган самовар келади ҳамда унинг ватани Россия мамлакати деб ўйлашади. Аслида-чи?\nБиз шу ҳақда қисқача тўхталиб ўтамиз.\nМаълумки, Буюк Ипак йўли эрамиздан аввалги II-I асрларда ташкил этилганда, Ўрта Осиёлик савдогарлар бошқа буюмлар қатори харидоргир товарлар қаторида узоқ муддат сақлаш мумкин бўлган чойни ҳам ўз юртларига келтириб уни ўлкамизда тарқалишига катта ҳисса қўшганлар, чунки чой чарчоқни ёзувчи, қувват бағишловчи ҳамда айрим касалликларни олдини олиш ва даволаш ҳусусиятига эга бўлганлиги туфайли тансиқ маҳсулотлар каторида бўлган. Ана шу ажойиб ичимлик бўлган чойни тайёрлаш учун қулай восита ҳисобланган самовар қадимги Рим ва Хитойда пайдо бўлган бўлиб, бу буюм катта ҳажмли металдан ясалган идиш, идишнинг ўртасида ўт ёқиш мосламасидан иборат бўлиб, ҳозирги кўринишдаги самоварга ўхшаш бўлган.\nXVIII аср бошида Россия шаҳарларига самоварнинг кириб келиши асосан чой ва чойхўрлик анъаналари билан боғлиқ бўлган.\nРоссия самоварлари асосан Тула шаҳрида ишлаб чиқарилан. Биринчи самовар фабрикаси Назар Лиситцин томонидан 1778 йилда аҳоли эҳтиёжи кўпайганлиги натижасида барпо этилган. Самоварни тайёрлашда асосан, мис, кумуш, бронза, никель каби металлар қоришмаларидан фойдаланилган.\nЎрта Осиёда Россиядан келтирилган самоварлар андозасига қараб, маҳаллий мисгар ҳунармандлар самовар ишлаб чиқаришни йўлга қўйишган.\nБулар орасида кенг тарқалгани самовар-қумғон ҳисобланган. 1826 йилга келиб Тулада самовар фабрикасини сони 8 тани ташкил этган бўлса, 1896 йилга келиб уларнинг сони 70 га етди.\nСамовар фабрикаларидан Батасков самовар фабрикаси XIX аср охирига келиб жуда ҳам машҳур бўлган. Бу фабрикада самовар тайёрлаш учун яратилган лойиҳалар кўплаб мукофотларга сазовор бўлди. Кўргазмаларда сифатли маҳсулотлари учун қўлга киритган медаллар кейинчалик самоварларда муҳр сифатида қўйилган. Россияда самовар ишлаб чиқариш кенг йўлга қўйилиши билан аста-секин у қўшни мамлакатларда ҳам кенг тарқала бошлади. Самоварлар турли шакли ва кўринишга қарамасдан унинг ишлаш принципи сақланиб қолган.\nЮқорида айтиб ўтилган самоварлар Наманган вилоят ўлкани ўрганиш музейи хазина бўлимида ҳам сақланмоқда. Самоварлар турли даврларда оид бўлиб, уларнинг сони 70 тага яқин ташкил этади. Улар орасида ўтин ва кўмирдан ташқари суюқ ёқилғи ёрдамида ишлайдиган турлари ҳам мавжуддир. Ҳозирги вақтда кенг тарқалган электр қувватида ишлайдиган самоварлар қадимги аждодлари ишини давом эттириб келмоқда.\nНаманган вилояти ўлкани ўрганиш\nяратилиш тарихини Самоварларнинг биласизми


ЎзА - Спортчилар халқимизни Наврўз байрами билан қутлади\nСпортчилар халқимизни Наврўз байрами билан қутлади\nБугун – 21 март Наврўз байрами муносабати билан Ўзбекистон байроғини жаҳон ареналарида ҳимоя қилиб келаётган спортчилар халқимизни самимий қутладилар.\nБарчангизни Наврўзи олам билан самимий қутлайман!\nГуллар ва майин майсалар тароватини дунёга таратаётган баҳор байрами юртимизга тинчлик-тотувлик, фаровонлик, тўкинлик олиб келсин! Байрамингиз муборак бўлсин, азиз юртдошлар!\nБокс бўйича Жаҳон чемпиони\nАссалому алайкум Қадрдонларим!\nСизни юртимизнинг янгиланиш, байрами билан табриклайман. Наврўз олам ҳар биримизга қувонч ва шодлик олиб келсин. Қалблардаги эзгу ниятларимиз шу йилда амалга ошсин. Йил давомида кунингиз қувончли ўтишига тилакдошман.\nОлимпия ўйинлари совриндори\nАзиз юртдошлар, Наврўз байрамингиз муборак бўлсин!\nСизга бахт, бардамлик ва барқарорлик тилаб қоламан! Ушбу байрам сизга бахтлик ва тараққиёт эшигини очишига тилакдошмиз! Бу янги кун барчамизни янги марралар сари етакласин.\nЮртимизда уйғониш, яшариш, янгиланиш айёми – Наврўзи олам нафаси уфуриб турибди. Шу муносабат билан ҳеч кимдан кам бўлмаган ва кам бўлмайдиган халқимиз Наврўз айёми билан муборакбод этаман. Наврўз байрамингиз муборак бўлсин!\nМуҳтарам отахон ва меҳрибон онахонлар, севимли опа-сингил ҳамда қадрли ака-укалар!\nБарчангизни, янгиланиш ва яшариш – Наврўз байрами билан чин қалбимиздан табриклаймиз. Шарқона янги йил бўлмиш – Наврўзи олам барчамизнинг хонадонимизга қувонч, сиҳат саломатлик ва файз барака олиб келсин. Яна бир бор барчамизга Наврўз олам муборак бўлсин!


Ишга кирмоқчимисиз? — Kadrovik.uz\nBosh sahifa / Maqolalar / Ишга кирмоқчимисиз?\nG'ayrat Bozorov 15.11.2016\tMaqolalar 4 комментария 13,652 Ko'rishlar\nИшга кирмоқчимисиз? Унда сиз учун Ўзбекистон Республикасининг ушбу соҳага оид Меҳнат қонунчилиги ва ишга жойлашиш билан боғлиқ ҳуқуқ нормаларининг мазмунини билишингиз керак.\nНеча ёшдан ишга жойлашиш мумкин?\nЎзбекистон Республикасининг Меҳнат кодексининг 77-моддасига кўра, шахс 16 ёшга етгандагина уни ишга қабул қилишга рухсат этилади.\n16 ёшга етмасдан ишлаш мумкинми?\nЎзбекистон Республикасининг Меҳнат кодексининг 77-моддаси 2-қисмига кўра, ёшларни меҳнатга тайёрлаш учун умумтаълим мактаблари, ўрта махсус, касб-ҳунар ўқув юртларининг ўқувчиларини уларнинг соғлиғига ҳамда маънавий ва ахлоқий камол топишига зиён етказмайдиган, таълим олиш жараёнини бузмайдиган енгил ишни ўқишдан бўш вақтида бажариши учун — улар ўн беш ёшга тўлганидан кейин ота-онасидан бирининг ёки ота-онасининг ўрнини босувчи шахслардан бирининг ёзма розилиги билан ишга қабул қилишга йўл қўйилади.\nИшга кириш учун кимга мурожаат қилиш керак?\nМеҳнат кодексининг 57-моддасининг 2-қисмига кўра, ҳар ким иш берувчига бевосита мурожаат қилиш ёки меҳнат органларининг бепул воситачилиги орқали иш жойини эркин танлаш ҳуқуқига эгадир.\nДемак, сиз бўш иш ўрни борлиги ҳақида ишончли маълумотга эга бўлсангиз, ўша корхонага шахсан ишга жойлашиш бўйича мурожаат қилишингиз мумкин. Иш берувчи ишга қабул қилишни рад этса, Меҳнат кодексининг 78-моддасининг 3-қисмига кўра, фуқаронинг талаби билан иш берувчи ишга қабул қилишни рад этишнинг сабабини асослаб уч кун муддат ичида ёзма жавоб бериши шарт, бу жавоб ишга қабул қилиш ҳуқуқига эга бўлган мансабдор шахс томонидан имзоланган бўлиши лозим.\nИшга қабул қилиш вақтида қандай ҳужжатлар талаб қилинади?\nМеҳнат кодексининг 80-моддасига кўра, ишга қабул қилиш вақтида ишга кираётган шахс қуйидаги ҳужжатларни тақдим этади:\nпаспорт ёки унинг ўрнини босадиган бошқа ҳужжатни, ўн олти ёшгача бўлган шахслар эса, — туғилганлик тўғрисидаги гувоҳнома ва турар жойидан маълумотномани;\nмеҳнат дафтарчасини, биринчи маротаба ишга кираётган шахслар бундан мустасно. Ўриндошлик асосида ишга кираётган шахслар меҳнат дафтарчаси ўрнига асосий иш жойидан олган маълумотномани;\nИшга кираётганда нималарга эътибор бериш лозим?\nСиз ишга кириб, ҳуқуқларингизни Ўзбекистон Республикасининг Меҳнат кодекси билан ҳимоя қилинишини ҳамда меҳнат ҳуқуқий кафолатларга эга бўлишни истайсизми? Бунинг учун сиз, аввало, меҳнат шартномаси тузишингиз ва унинг асосида меҳнат қилишингиз зарур. Меҳнат шартномаси Меҳнат кодексининг 74-моддасига кўра, меҳнат шартномаси ёзма шаклда тузилади.\nИккинчидан, меҳнат шартномаси тузаётганда унинг муддатига эътибор бериш лозим. Меҳнат шартномаси одатда номуайян муддатга тузилади. Яъни унинг амал қилиш муддати тугаб қолмайдиган қилиб тузилиши керак. Айрим иш берувчилар ходимлар билан муддатли меҳнат шартномалари тузишни маъқул кўришади. Чунки, бундай шартноманинг амал қилиш муддати тугагач, иш берувчи уни бекор қилиб, ушбу ходим билан бошқа шартнома тузмасдан, уни ишсиз қолдириши мумкин. Бундай салбий ҳолатларни олдини олиш мақсадида Меҳнат кодексининг 76-моддасида иш берувчининг муддатли меҳнат шартномаси тузиш ҳуқуқини чеклаш назарда тутилган бўиб, унга кўра, муддатли меҳнат шартномалари фақатгина қуйидаги ҳолатларда тузилиши мумкин:\nУшбу ҳолатлардан ташқари ҳамда қонун ҳужжатларида тўғридан-тўғри кўрсатилмаган ҳолларда иш берувчининг муддатли меҳнат шартномаси тузишга ҳаққи йўқ. Шу боис, бу борадаги ҳуқуқларингизни бузилишига йўл қўйманг.\nМуддатли меҳнат шартномалари ҳақида Муддатли меҳнат шартномаси нима? номли мақоладан тўлиқ маълумот олишингиз мумкин.\nМеҳнат шартномаси тузилаётганда унда иш вақтининг белгиланишига ҳам алоҳида эътибор бериш лозим. Чунки, ушбу вақт мобайнида сиз ишда бўлишингиз шарт ҳисобланади. Агар сиз 0,5 ставка ишлаш бўйича шартнома тузаётган бўлсангиз, унда иш вақтини ўзингизга қулай қилиб белгилаб олишга ҳаракат қилинг. Масалан, ҳафтада 3 тўлиқ иш куни. Акс ҳолда, ҳафтасига 6 иш куни соати қисқартирилган иш вақти белгиланиб, ҳафтанинг барча кунларида сиз шу корхонада банд бўлишингизга олиб келади.\nАлбатта, ишга кираётганда энг муҳими, тарафлардан бири – бу иш ҳақининг белгиланиши. Иш ҳақи бюджет муассасаларидаги ходимларга лавозим маошлари асосида, ўқитувчиларга эса, уларнинг иш вақтининг ҳамда бажарадиган ишларининг хусусиятларига қараб штат жадвал асосида тарификацсия бўйича тўланади. Шу боис, бундай касбларга ишга кирганда меҳнат шартномасида иш ҳақининг аниқ суммаси кўрсатилмасдан, штат жадвали ва тарификация асосида тўланиши кўрсатилади. Аммо бюджетдан ташқари хусусий ташкилотларга ишга қабул қилинган улар билан ҳар қандай қонуний шартларда иш ҳақи миқдорини белгилаш ҳуқуқи тарафларга тегишли ва меҳнат шартномаси тузаётганда иш ҳақи миқдори кўрсатилиши керак.\nИнтернет орқали иш қидириш\nБугунги кунда уйдан чиқмасдан туриб ҳам иш қидириш мумкинлиги ҳеч кимга сир эмас. Иш берувчиларнинг ўзларида мавжуд иш ўри нлари ҳақида маълкмотларни жойлаштириши ва иш қидираётганларнинг ўз меҳнатини Онлайн таклиф этиши учун бир қанча сайтлар яратилган. Хусусан, иш қидириш ва бўш иш ўринларини эълон қилиш учун қуйидаги сайтлар мавжуд:\nish.mehnat.uz — Меҳнат вазирлигининг расмий сайти.\nwww.rabota.uz — Тошкент шаҳридаги бўш иш ўринлари ва иш қидирувчилар учун.\nwww.olx.uz — мазкур сайтнинг фақат бир бўлими.\nOldingi Кирилл-лотин ҳамда Лотин-кирилга таржимон дастур\nKeyingisi Следующая запись\n18:22 dan 03.04.2017\nСалом мени ишхона рахбари ишдан бушатмокчи шартнома муддати тулмаган 5 йилга шартнома тузга мени унга буй сунмаганлигим учун мни ыандай булмаси ишимни олиб куймокчи шу масалада ёрдам беринг\n19:41 dan 03.04.2017\nSiz ariza yozmasangiz va mehnat intizomini buzmagan bo’lsangiz bo’shata olmaydi. Agar shunda ham bo’shatsa, g’ayriqonuniy bo’ladi\n13:12 dan 14.03.2019\nЗдравствуйте, Я хотел бы поступить на службу национальной гвардии мне 25 лет спортивные показатели на высшем уровне оброзование среднее специальное что мне делать для поступления\n16:41 dan 29.10.2019\nMen MCHJ korxonaga 5yil ishladim shu 5yil davomida 1martaham ariza yozmay dam olishga chiqdim lekin 5chi yil ariza yozmay ketuvdim meni ishdan boʻshatvordi shu toʻgʻrimi menga tushuntirib bering


ОҒЗАКИ КЎПАЙТИРИШ УСУЛЛАРИ » Bulung‘ur hayoti газетаси\nОҒЗАКИ КЎПАЙТИРИШ УСУЛЛАРИ\nGazeta: admin Қўйилган сана: 28-10-2020, 10:15 Рукун: ТАЪЛИМ Кўрилди 0\nМатематика фанида ҳали ечилмаган жумбоқлар кўп. Турли масалалар бўйича кутилмаган хулосалар чиқариб, мисолларга турли ноанъанавий йўллар билан ечим топиш мумкин.\nАйниқса, бугунги ёш авлоднинг билим олишга иштиёқи, интилиши ва қизиқиши баландлиги кишида фахр уйғотади. Ўқувчиларнинг янада чуқур билим олишлари учун ўқитувчининг дунёқарашини кенгайтирувчи, фавқулодда теран фикрларга ундовчи усулларга таянишимиз лозим.\nМен ўқувчиларимни математика фанига қизиқтириш учун методик қўлланмалардан ташқари оғзаки кўпайтириш, қўшиш, бўлиш усулларидан кенгроқ фойдаланишга ҳаракат қиламан. Ўзлаштириши суст бўлган ўқувчиларга алоҳида эътибор қаратиб келаман. Улар билан дарсдан сўнг алоҳида шуғулланаман.\nФанларни аъло ўзлаштираётган ўқувчиларни суст ўзлаштираётган ўқувчиларга бириктириб бораман. Мактабимизда синфлар аро мусобақалар ташкил этиб, ғолиблар аълочилар тахтасидан жой олишларига имконият яратаман.\nБир сўз билан айтганда ёш авлоднинг булоқ каби қайнаб келаётган истеъдодларини юзага чиқаришлари ҳамда оламшумул ихтиролар яратишларида ноанъанавий ва оддий усуллардан кўпроқ фойдаланишга ҳаракат қиламан.\nЗеро, мақсадимиз ҳам ёшларга чуқур билим беришдан иборат.


Манбаларга кўра, шифокорлар Қодировнинг касаллиги тахминан икки-уч ҳафта олдин бошланганлигини тахмин қилишмоқда. Қайд этилишича, биринчи аломатлар пайдо бўла бошлаганида Чечинистон раҳбари ўзидаги бу ҳолатни шунчаки шамоллаш сифатида қабул қилган, аммо бир ҳафта ўтгач, ўзини "одатдагидан анча ёмонроқ" ҳис қила бошлаган. Ҳозирда у ўпка шикастланиши билан Москва касалхонасига ётқизилган.\nБироқ, қайд этилишича, беморнинг ёнига кирган пайтида раҳбар эҳтиёт чорасини кўрмаган, талаб қилинганидек кийинмаган ҳамда оддий ниқобда кириб борган. Ҳатто беморни қучоқлаган.\nКиритилди: 23:03 22.05.2020. Ўқилди: 8054 марта. Фикрлар сони: 0 та.


Жас әдебиятшылардың «ашық хат»ына «Билим» баспасының бас редакторы жуўап жоллады » KarInform\nЖас әдебиятшылардың «ашық хат»ына «Билим» баспасының бас редакторы жуўап жоллады\nСанамай сегиз деме\n“Шежире” каналында “Жуўаплы редактордың, жуўапкерсизлиги ямаса Муратбай Нызановқа Ашық хат” атлы мақаланы оқып биз мақала авторларына да, оның ҳәр тәреплеме анығына жетпей турып, жәриялаған канал ийелерине де қатты наразы болдық. Себеби, бул жерде Муратбай ағаның да, китапларды басып шығарған “Билим” баспасы жәмәәтиниң де ҳеш қандай айыбы жоқ. Халқымыз соның ушын да айтқан ғой, “санамай сегиз деме” деп.\nМақала жәрияланғанда Муратбай аға мийнет дем алысына шығып, басқа қалаға емлениўге кеткен еди. Биз оның кеўил кейпиятын түсирмейик деп оған айтпадық. Деген менен өзиниң телеграмм каналынан қашшан оқып танысқан екен.\nКелгеннен кейин мен кирип айтсам:\n—Зульфия қарындасым, бундай изимнен тас атыўлар сексенинши жыллары да болды. Ақланыўға қанша ҳәрекет етсем де, мен барған есик жабық бола берди. Сонда Ташкентке бир барғанымда устазым Насыр Фазыловқа шағынғаным бар.\nНасыр аға жүзиме тигилип турып:\n—Ҳей, шайыр, Абдулла Қаҳҳардың бир гәпи бар, “Әдебият атомнан күшли, бирақ оны отын жарыўға сарпламаў керек” деген. Сен қарақалпақ әдебиятының бир ўәкилисең, талантыңды отын жарыўға жумсамақшымысаң! Оннан да шығармаңды жаз. Бул дүньяда жазғаның қалады, пәрўа қылма” деп кейиди.\nМен сол тәселледен кейин бундай гийне қойыўларға сабырлылық етиўди үйрендим, -деди.\n—Жуўап жазасыз ба? —дедим.\n—Яқ. Ақлықларымдай баллар болса керек, қәте-дурыслығын өзлери аңлап жетер, —деди.\nЕнди жас әдебиятшыларымыз сынаған китапларға келсек, Бердақтың таңламалы шығармалары бабамыздың 190-жыллығына бағышланып 2017-жылы шығыў керек еди. Бизге директорымыз “бюджеттен ақша сораймыз, сөйтип саўғабап қылып шығарамыз” деп жүрди. Деген менен бул мәселе шешилеғоймады. Соң ол Бердақтың 1997-жылы шыққан “Таңламалы шығармалар” китабын үйинен әкелип, “мына басылым Ибрайым Юсупов ҳәм Ҳуснаддин Ҳамидов тәрепинен таярланған. Ибрайым ағаның тили менен айтқанда “шөп шардан” тазаланған, усыны таярлаң” деп берди. Китапты таярлаў барысында биз оны басламасы ушын “баспаға таярлаған” деп жаздық.\nКитап 1997-жылы қандай болып шыққан болса 2019-жылы өзгериссиз сол турысында басылды. Мақала авторлары 1987-жылғы басылымды көре сала қәте тапқанына қуўанып кеткен болса керек. Егер китаптың 2-бетиндеги “Қарақалпақстан”—1997”, “Билим”—2019” деген жазыўларға итибар бергенде бундай алжасыққа жол қоймаған болар еди.\nАл, Ибрайым Юсуповтың 3 томлығына келсек, буны саўатлы әдебиятшылар — филология илимлериниң докторы Қуўанышбай Оразымбетов басшылығында НМПИдиң муғаллимлери баспаға таярлады.\nМуратбай Нызанов бул томларды басып шығарыўда шөлкемлестириў жумысларын алып барғаны ушын “жуўаплы редактор” деп жазылды. Ол абырайлы илимпазлар топары таярлаған мийнетке қәлем тийгизген жоқ.\nСондай-ақ, Т.Қайыпбергеновтың “Маман бий әпсанасы” китабының үшинши бөлиминдеги эфиграф та жазыўшының өзи тири ўақтында ең соңғы 1989-жылғы басылымында автордың өзи тәрепинен өзгертилген еди.\nҲәр қандай канал ийелери биреўдиң абырайына дақ келтиретуғын мақалаларды жәриялағанда оның дурыс-надурыслығына исеним пайда етип болып жәриялаўы тийис.\nМақала авторларына келсек, жазыўшы атаңыздың атына күйе жағыўға асықпай, баспаға келип, жай-жағдайды өзинен сорап билип алғаныңызда оқыўшы журтшылықта ҳәр түрли орынсыз пикирлер оятпаған болар едиңиз.\n“Билим” баспасының бас редакторы.\nP.S.: Жуўап хат авторының пикири өзине тийисли болып, редакцияның көзқарасын аңлатпайды. Бас редактордың жуўабы өзгериссиз берилди.\n«Билим» баспасы ҳаққында ямаса китаплар қалай шы&# ...\nИнститутта жазыўшы Муратбай Нызанов пенен ушырасыў болып өтти\nЭлектрон китапты оқысаңыз, ана тәбиятты қорға ...


Шавкат Мирзиёев аҳолини арзон ва сифатли қурилиш материаллари билан таъминлаш бўйича кўрсатмалар берди | huquqburch.uz\nШавкат Мирзиёев аҳолини арзон ва сифатли қурилиш материаллари билан таъминлаш бўйича кўрсатмалар берди\nШавкат Мирзиёев 28 декабрь куни Навоий вилоятига ташриф буюриб, «Навоий» эркин иқтисодий зонасидаги лойиҳалар билан танишди. Бу ҳақда Президент матбуот хизмати хабар бермоқда.\n2009 йилда ташкил этилган ушбу эркин иқтисодий ҳудуд босқичма-босқич ривожланиб келмоқда. Президентнинг 2018 йил 5 июндаги қарорига мувофиқ, унинг фаолияти, имкониятлари кенгайтирилган эди.\nПрезидент 13 март куни ҳудудга ташрифи чоғида бутун Навоий вилоятини эркин иқтисодий зонага айлантириш ташаббусини илгари сурганди. Кейинчалик 15 майда тегишли фармон қабул қилиниб, Навоий вилояти 2030 йил 1 январгача инновацион, юқори технологияларга асосланган, экспортга йўналтирилган ва импорт ўрнини босадиган ишлаб чиқаришлар учун эркин иқтисодий зона этиб белгиланди ҳамда вилоят ҳудудида шундай лойиҳаларни амалга ошираётган корхоналарга «Навоий» ЭИЗ иштирокчиси мақоми бериладиган бўлди.\n2019 йилнинг ўзида мазкур иқтисодий зона резидентлари 27 тага кўпайди ва жами 66 тага етди. Лойиҳаларнинг умумий қиймати 437 миллион доллардан ошади. Яна кўплаб проектлар устида иш олиб борилмоқда.\nИқтисодий зонадаги субъектлардан бири — «National plast» масъулияти чекланган жамият. Умумий қиймати қарийб 16 миллион доллар бўлган ушбу корхонада поливинилхлориддан профиллар ишлаб чиқарилади. Жорий йилда 10 минг тоннадан зиёд маҳсулот тайёрланган.\nДавлат раҳбари мазкур корхонанинг иш жараёни, маҳсулотлари сифатини кўздан кечирди. Импорт ўрнини босувчи товарлар ишлаб чиқаришни кенгайтириб, аҳолини арзон ва сифатли қурилиш материаллари билан таъминлаш бўйича кўрсатмалар берди.\nПрезидентга корхонанинг иккинчи босқичи ҳақида маълумот берилди. 2020 йил учинчи чорагида фойдаланишга топшириладиган ушбу лойиҳа натижасида 40 минг тонна маҳсулот ишлаб чиқариш, 10 миллион долларлик экспорт қилиш режалаштирилган.\nШавкат Мирзиёев, шунингдек, ЭИЗдаги «Green Line Profil» масъулияти чекланган жамият фаолияти билан ҳам танишди.\nПрезидент бу ерда ишлаб чиқарилаётган маҳсулотлар намуналарини кўздан кечирди, уларнинг сифати ва экспорт географияси билан қизиқди.\n«Бугунги кундаги энг муҳим вазифа — қўшимча қиймат ва иш ўринлари. Ҳар бир саноат корхонаси замонавий технологиялар ва ақл билан қўшимча қиймат занжирини яратиши керак. Ташқи бозорни ўрганиб, таннархни тушириш эвазига экспортни оширишга интилиши зарур», — деган Шавкат Мирзиёев.


Истидрож (Тариқатчиликка Назар 17- бўлим) - Musulmonlar\n(Тариқат пири билан олиб борилган баҳсдан истидрож бўлими)\nИстидрож – луғатда босқичма-босқич тушириш ёки чиқариш дегани. Атама жиҳатидан эса, бир инсонни орзу қилиб кутган мақсадига босқич-ма босқич яқинлаштириб, кутилмаган бир фалокатга йўлиқтириб юбориш деган маънода қўлланилади. Инсон буни ўз фойдасига бўляпти деб ўйлайди.\nАллоҳ таоло огоҳлантирмасдан аввал ҳеч бир қулини бу аҳволга солиб қўймайди. У шундай марҳамат қилади:\n“Аллоҳ бир қавмни йўлга солгандан сўнг, сақланишлари керак бўлган нарсани уларга очиқлаб бергунга қадар, уларни йўлдан чиқишини тасдиқламайди. Аллоҳ ҳар нарсани билади.” (Тавба 9/115)\nАдашганлар – огоҳлантиришларни назарга илмаган кишилардир:\nУларга эслатилган вазифаларини унутиб қўйишганида, Биз уларга ҳар нарсанинг эшикларини очиб бердик. Охир-оқибат, ўзларига берилган нарсалар билан шод бўлиб турган вақтларида уларга жазони тўсатдан берамиз. Шу билан улар бирданига умидсизлашиб қоладилар.” (Анъом 6/44)\nЎша кишилар қўлларидаги ноз-неъматларга қараб, у билан фахрланиб ўзларини тўғри йўлда деб ўйлашни ўрнига, очиқ-ойдин келган Аллоҳни оятларига эътибор беришганида эди, бу ҳолга тушмаган бўлишарди.\nСиз ҳам атрофингизга тўпланган кишиларга қараб туриб: “Агар йўлимиз нотўғри бўлганда эди, бунча инсон бизга эргашармиди?”, деяпсиз. Кўпчилик эканига ишониб қолмаслик керак. Хитойли камунист Лидер Мао сиздан ҳам кўп инсон тўплаган, лекин, бу нарса уни қутқариб қолмаган.\nМоддий имкониятларингизни, сизни тинглайдиганларни кўп эканини ва оддий халқ сизни ҳурмат қилишини ҳам ўзингизни тўғри йўлда эканингизни далили қилиб оляпсиз.\nНатижада анчагина йўлдан чиқиб кетяпсиз, шайхингизга эргашганларни ҳам бу дунёда ва ҳамда охиратда қутқариб қолиши ҳақида бонг уряпсиз. Ҳеч қаёққа қочиб қутула олмасдан қўлга тушадиган нуқтангиз айнан шу масаладир.\nСиздан илтимос, ўзингизга келинг. Аллоҳ Ўз элчиси Муҳаммад алайҳиссаломга буюрган мана шу амрига бир эътибор беринг:\n“Эй Муҳаммад! Айтгинки: “Мен сизларга бирон зарар бера оладиган ва на сизларни етиштира оладиган бир кучга эга эмасман. Айтгинки: “Мени Аллоҳни азобидан ҳеч ким қутқариб қололмайди. Ундан бошқа сиғинадиган паноҳ ҳам тополмайман. Менга алоқадор бўлган нарса, Аллоҳдан келган нарсани таблиғ қилишдан иборатдир…” (Жин 72/21-23)\nМуҳаммад алайҳиссаломни меросхўри бўлиш учун, инсонларга фақатгина Қуръонни тушунтириш кераклиги анқ бўла туриб, сиз авлиё ва машойихи изом деб билган кишиларни сўзлари ва масалларини тушунтириб юрибсиз; Қуръонни уларни сўзларига мослашга уриняпсиз. Сизни аҳволингизни қуйидаги оят жуда яхши очиқлаб бермоқда:\nСиз ҳам Қуръон оятларини кўрмаган-билмаганга олишда давом этяпсиз, лекин, ўзингизни тўғри йўлдаги кишиларни етакчисиман деб ўйлаяпсиз.\nАвлиё Истидрож Каромат Тариқат


Давлат иштирокидаги корхоналар сони қисқартирилади | NORMA.UZ\nВазирлар Маҳкамаси томонидан 3.06.2021 йилдаги «Давлат иштирокидаги корхоналар фаолиятини қайта ташкил этиш ва тугатиш чора-тадбирлари тўғрисида»ги 350-сон қарор қабул қилинди.\nҲужжатга мувофиқ 56 та вазирлик ва идоралар тасарруфидаги 593 та давлат иштирокидаги корхоналар қайта ташкил этилади ёки тугатилади.\nХусусан, қуйидаги корхоналар рўйхати тасдиқланди:\nдавлат муассасалари сифатида қайта ташкил этиладиган корхоналар (66);\nфилиал кўринишида қайта ташкил этиладиган корхоналар (73);\nқонунчиликда белгиланган тартибда тугатиладиган, истиқболсиз, фаолият кўрсатмаётган, зарар кўриб ишлаётган ёки паст рентабелли корхоналар рўйхати (454).\nБугунги кунда Ўзбекистонда давлат иштирокидаги корхоналар сони 2 537 тани ташкил этади, иқтисодиётда давлат секторининг улуши эса юқорилигича – 55% бўлиб қолмоқда. Ушбу қарор давлат иштирокидаги корхоналар сонини 23,4%га қисқартириб уларнинг сонини 1 944 тагача етказиши кутилмоқда.\n2022 йилдан бошлаб ҳар йили 1 ноябрга қадар сотиш, тугатиш ёки қайта ташкил этиш учун давлат иштирокидаги корхоналарнинг рўйхати тайёрланади.\nБандлик ва меҳнат муносабатлари вазирлигига тугатилаётган корхоналардаги ходимларни қонун ҳужжатларига мувофиқ ишга жойлаштириш ва уларни ижтимоий ҳимоя қилишни таъминлаш топширилди.